Χειροτεχνημα - Handmade: Νοεμβρίου 2017\nΣύμφωνα με την παράδοση, το ρόδι αποτελεί σύμβολο αφθονίας και γονιμότητας.\nΡόδι: σύμβολο αφθονίας, γονιμότητας και αθανασίας!\nΟ πορφυρόχρωμος καρπός με τους πολυάριθμους σπόρους χρησιμοποιείτε από πολλούς λαούς σαν γούρι για πλούτο, ευκαρπία, και καλοτυχία.\nΗ ιδιότητα δε που έχει ο καρπός να ξηραίνεται εξωτερικά και να διατηρεί τη φρεσκάδα του στο εσωτερικό του, του έχει προσδώσει και το συμβολισμό της αιωνιότητας.\nΡόδι: σύμβολο της ελπίδας\nΣτη Χριστιανική τέχνη συναντάμε τα ρόδια σαν σύμβολα της ελπίδας, ενώ στο Βουδισμό το ρόδι είναι ένα από τα τρία ευλογημένα φρούτα.\nΡόδι με μπλε μάτι: Γούρια με συμβολισμούς!\nΣτον αρχαιοελληνικό πολιτισμό, το συναντάμε ως σύμβολο των Ελευσίνιων Μυστηρίων, ενώ και ο κινέζικος πολιτισμός το χρησιμοποιεί ως σύμβολο μακροζωίας και αθανασίας.\nΗ θεά Ήρα, προστάτιδα του γάμου και τις γονιμότητας, απεικονίζεται με ένα ρόδι στο δεξί της χέρι, ενώ η θεά Αθηνά είναι εκείνη που φέρετε να φύτεψε τη ροδιά στην Κύπρο.\nΤο ρόδι υποδηλώνει την περιοδική επιστροφή της άνοιξης και της γονιμότητας στη γη.\nΡόδι με δαντέλα και μάτι:\nΧρυσό και ασημί χρώμα στα ρόδια της αφθονίας!\nΤο σπασμένο ρόδι δίνει με το πλούσιο εσωτερικό του μια εικόνα αφθονίας, ενώ το κόκκινο χρώμα των ζουμερών και γευστικών καρπών του συμβολίζει την ευτυχία, τους χυμούς του ‘Ερωτα, αλλά και την αιωνιότητα\nΌλη τη συλλογή με τα γούρια μου για το 2018 θα τη βρείτε εδώ\nΕτικέτες Γούρια 2018, Ρόδι - Pomegranate\n....δώσε κλώτσο να γυρίσει παραμύθι ν' αρχινήσει...\nπαραμύθι ν΄αρχινήσει ..."\nκαι κάπως έτσι ξεκινούσε οι αφήγηση από χείλη αγαπημένα ...\nκαι σφράγιζαν οι πύλες του "Εδώ και Τώρα" και άνοιγαν διάπλατα οι πόρτες για τα μονοπάτια της φαντασίας ...\nΟι δράκοι και οι μάγισσες έπαιρναν μορφή, οι πριγκίπισσες ξαναζωντάνευαν και οι βράχοι και τα σύννεφα αποκτούσαν λαλιά. Όλα τα ζώα του δάσους γνωρίζουν τα μυστικά, τα ξωτικά εμφανίζονται ανάμεσα στις φυλλωσιές και στα νερά των ποταμών αντανακλούν υπέροχες νεράιδες και μαγικά χαλιά.\nΣιγά - σιγά, στιγμή στη στιγμή τα παιδικά μάτια σφάλιζαν και άνοιγαν διάπλατα τα μάτια της ψυχής μας ...\nΚάπως έτσι, σαν παραμύθι, μοιάζουν και τα γούρια ...\nΜια φορά το χρόνο πλημμυρίζουν τις ζωές μας, και καθένα από αυτά κρύβει τα δικά του μηνύματα, τις δικές του ευχές και κρυφές επιθυμίες για την καινούρια χρονιά!\nΆλλες φορές πλουμιστά και γεμάτα λάμψη, κι άλλες φορές λιτά κι απέριττα - γεμάτα υπονοούμενα και ελπίδα ...\nΓούρι 2018 με φύλλο χρυσού σε γυάλινο μπουκάλι\nΤα γούρια κρύβουν μέσα τους μύθους και παραδόσεις των λαών.\nΕκφράζουν τους φόβους και τις ελπίδες των ανθρώπων.\nΔεισιδαιμονίες, ξόρκια και ιστορία.\nΑλήθειες και ψέματα - επιστήμη και μύθους.\nΣυχνά αναρωτιέμαι πως χωρούν τόσα πολλά σε ένα τόσο δα αντικείμενο, σε αυτή την τοσοδούλα λέξη: "Γούρια"\nΓούρι 2018 με μεταλλικό ρόδι και μάτι\nΕδώ κρύβεται η μαγεία: τόσα πολλά, σε μια μικρούλα λέξη - κάτι σαν το μαγικό λυχνάρι, που κρύβει μέσα του ένα παντοδύναμο τζίνι ...\n"Ήγγικεν η ώρα" λοιπόν για το φετινό μας ταξίδι στον κόσμο των γουριών για το νέο έτος!\nΓούρι βαζάκι με καραμελένια μάτια για μια γλυκιά χρονιά!\nΘα τα δούμε και φέτος όλα αναλυτικά: με τις ερμηνείες τους, το έναυσμα της δημιουργίας τους και τη διαδικασία παραγωγής τους.\nΓιατί ... "όλα τριγύρω αλλάζουνε, κι όλα τα ίδια μένουν"\nκι εν πάσει περιπτώσει ... γιατί έτσι μας αρέσει!\nΚαλή σεζόν σε όλους τους φίλους!\nΕτικέτες Γούρια 2018, Σκέψεις και άλλα - Thoughts and other


Autonomous Community - Hellenic Democracy: Παιδεία, ταυτότητα και αντιμετώπιση των νεοφασιστικών πρακτικών - του Θεόδωρου Μπατρακούλη\nΠαιδεία, ταυτότητα και αντιμετώπιση των νεοφασιστικών πρακτικών - του Θεόδωρου Μπατρακούλη\nΠαιδεία, ταυτότητα και αντιμετώπιση των νεοφασιστικών πρακτικών\nτου Θεόδωρου Μπατρακούλη\nΜε την υπαγορευμένη από τους δανειστές και την τρόικα πολιτική των Μνημονίων η Ελλάδα φτωχοποιείται και εκποιείται, οι Ελληνες γνωρίζουν διεθνή ταπείνωση και διασυρμό. Τα ζητήματα που σχετίζονται με την εθνική κυριαρχία και την υπεράσπισης της ιστορίας και της προοπτικής του Ελληνισμού στην κρίσιμη περιοχή του κόσμου που είναι και ο ιστορικός του χώρος απεμπολούνταν ή υποβαθμίζονταν. Η κλασσική μας παιδεία εγκαταλείπεται, με την εμφανισή της ως νεκρή και απαρχαιωμένη. Τα φαινόμενα αυτά προκάλεσαν και απαξίωση της ταυτότητας, που συνυφαίνεται με την υπαρξιακή προοπτική των Νεοελλήνων, δηλαδή τη δυνατότητά τους να υπάρχουν ως αυτόνομη και δημιουργική πολιτισμική οντότητα στον ευρύτερο γεωπολιτικό χώρο. Δημιουργήθηκε ένα πρόβλημα κρίσης ταυτότητας των Νεοελλήνων. Εφόσον υπάρχει ζήτημα ταυτότητας, εμφανίζεται και πρόβλημα ετερότητας (δηλαδή οντότητας σε αντίθεση με την οποία οικοδομείται μια ταυτότητα), σχέσης με τον άλλο και αποδοχής του. Εξάλλου, η εξελισσόμενη γιγαντιαία μετακίνηση πληθυσμών, τα μαζικά κύματα παράνομων μεταναστών, η μη τήρηση των συμφωνιών επαναπροώθησης από την Τουρκία και η συνθήκη Δουβλίνο ΙΙ (κύριο εργαλείο μετατροπής της Ελλάδας σε αποθήκη μεταναστών από την ΕΕ) δημιούργησαν πολύ σοβαρό πρόβλημα για την κοινωνική και εθνική συνοχή καθώς και για τη δημόσια τάξη. Αντιμέτωποι με τα ανωτέρω προβλήματα, αρκετοί άνθρωποι και κυρίως νέοι στρέφονται σε μορφώματα τύπου «Χρυσής Αυγής», αφού το συμβατικό πολιτικό σύστημα της χώρας, απέτυχε να αρθρώσει, να υπερασπίσει και να προβάλει τις αναζητήσεις και τις προσδοκίες τους. Η ρήξη εκφράστηκε συχνά με ιδεολογικά ακατέργαστες μορφές γεννώντας δόγματα και στάσεις απόρριψης αντίθετων απόψεων, ιδεολογίας, γνώμης, προσέγγισης ή και άλλης φυλής. Ένα τέτοιο σύστημα αποτελεί η ολοκληρωτική ιδεολογία και οι αντίστοιχες πρακτικές, όπως αυτές της νεοναζιστικής Χρυσής Αυγής. Και μια αξιοσημείωτη βιογραφική λεπτομέρεια: Ο δράστης της δολοφονίας Γ. Ρουπακιάς, ο οποίος φέρεται ότι είναι μέλος της ‘‘Χρυσής Αυγής’’, είναι γιός μετανάστη που έζησε στη Γερμανία.\nΑξίζει μια αναφορά στη δήλωση του συμβούλου του πρωθυπουργού Χρ. Λαζαρίδη, όπου, μεταξύ άλλων, αναφερόταν ότι ο ΣΥΡΙΖΑ είναι εκτός συνταγματικού τόξου. Τί μπορεί να υπονοείται με τέτοια επικοινωνιακά τεχνάσματα; Οτι εντός του συνταγματικού τόξου βρίσκονται μόνον όσοι αποδέχονται τα Μνημόνια, τον στραγγαλισμό των Ελλήνων και την εθνική υποτέλεια; Αν είναι έτσι, και στο βαθμό που οι απόψεις αυτές συνδέονται με στενό πυρήνα του πρωθυπουργικού περιβάλλοντος, τέτοιες δηλώσεις θα μπορούσε να θεωρηθεί ότι απηχούν επικίνδυνη αυταρχική ή καθεστωτική νοοτροπία. Ας μην υποτιμηθεί και η εγκληματική επίθεση κατά του προέδρου των Ανεξαρτήτων Ελλήνων την επόμενη της δολοφονίας μέρα και ο τραυματισμός του (διεξαγόταν προανάκριση για την εξακρίβωση των υπαιτίων).\nΟσον αφορά στο ερώτημα γιατί η δημοκρατία δεν θέτει εκτός νόμου τη ‘‘Χρυσή Αυγή’’. Ο καθηγητής Νίκος Αλιβιζάτος σε άρθρο του στην εφημερίδα «Καθημερινή», μεταξύ άλλων, επισημαίνει: «Στη χώρα μας, το ισχύον Σύνταγμα δεν προβλέπει τη δυνατότητα να απαγορευθεί πολιτικό κόμμα. Με νωπή τότε ακόμη τη θέση εκτός νόμου του ΚΚΕ για σχεδόν 30 χρόνια, η Νέα Δημοκρατία απέσυρε πρόταση που είχε υποβάλει, στο πρώτο στάδιο της συνταγματικής αναθεώρησης (1975), ακολουθώντας το πρότυπο του άρθρου 21 του γερμανικού Συντάγματος. Κατά τη σχετική συζήτηση στην ολομέλεια της Βουλής, ο Ανδρέας Παπανδρέου είχε υποστηρίξει τότε ότι «αρκεί ο Ποινικός Κώδιξ», ενώ ο Δημ. Τσάτσος, ως εισηγητής της μειοψηφίας, εγκαλούσε την κυβέρνηση ότι «καταλύει το κράτος δικαίου» αφού, με την προτεινόμενη διάταξη, καταργούσε τη διάκριση νομιμότητας και παρανομίας (συνεδρ. 22.4.1975)… Με βάση τις διατάξεις του κοινού ποινικού μας δικαίου, οι τελευταίοι θα μπορούσαν να διωχθούν όχι μόνο για αντιποίηση αρχής (άρθρο 175 Π.Κ.), αλλά και για σύσταση εγκληματικής οργάνωσης (άρθρο 187 Π.Κ.), αφού αποδεδειγμένα όχι μόνον ανέχονται αλλά και επιδιώκουν απρόκλητες σωματικές βλάβες εις βάρος τρίτων, ιδίως μεταναστών, αν και όχι μόνον (άρθρο 310 Π.Κ.). Θα μπορούσαν ακόμη να διωχθούν με βάση τον αντιρατσιστικό ν. 927/1979, οι αξιόποινες πράξεις του οποίου διώκονται πλέον αυτεπαγγέλτως (άρθρο 39 παρ. 4 του ν. 2910/1991). Η θαρραλέα εγκύκλιος του εισαγγελέα του Αρείου Πάγου έδειξε ότι ούτε η βουλευτική ιδιότητα μπορεί σήμερα να σταθεί εμπόδιο στην αυστηρή εφαρμογή του νόμου. Οσο για τους ηγέτες των κομμάτων της βίας, οι οποίοι σχεδιάζουν τα έκτροπα αποφεύγοντας να συμμετάσχουν οι ίδιοι σε αυτά, θα μπορούσαν να διωχθούν ως ηθικοί αυτουργοί…».\nΠοιος είναι ο πολιτικός ρόλος της ‘‘Χρυσής Αυγής’’ στην παρούσα συγκυρία; Προσπαθεί να δημιουργήσει ένα τεχνητό εμφυλιοπολεμικό κλίμα, το οποίο βγάζει την κατάλληλη στιγμή - όταν το περίφημο «success story» της κυβέρνησης Σαμαρά-Βενιζέλου καταρρέει τραγικά μέσα σ’ ένα σκηνικό ολοκληρωτικού οικονομικού πολέμου που συνεχίζουν η Τρόικα και η Γερμανική Ευρώπη εναντίον του ελληνικού λαού - από το κάδρο τους πραγματικούς υπαίτιους της ελληνικής τραγωδίας: Τους ξένους επικυρίαρχους, και τις ελληνικές άρχουσες τάξεις που έχουν συμπράξει μαζί τους. Τους αυτουργούς της εθελοδουλείας και των Μνημονίων, που στραγγαλίζουν οικονομικά και κοινωνικά τη χώρα. Στο μεταμοντέρνο Δ΄ Ράιχ που βιώνει σήμερα η Ελλάδα, οι Χρυσαυγίτες κάνουν αντίστοιχα με ό,τι έκαναν τa Τάγματα Ασφαλείας στο κατοχικό καθεστώς του Γ΄ Ράιχ. Ας αναλογισθούμε όλοι τις ευθύνες μας. Και ας είναι ιδιαίτερα προσεκτικοί όλοι. Η κοινωνία και η χώρα δεν αντέχει κλίμα διχασμού. Να μην εκκολαφθεί μια άλλη εμφύλια σύγκρουση. Πρακτικές όπως αυτές της Χ. Α. απαιτούν και την υπέρβαση της πολιτικής των Μνημονίων, της γενικευμένης εκποίησης της χώρας, της υποτέλειας και της διεθνούς ταπείνωσης των Ελλήνων. Και να μη λησμονείται ένα αίτημα που μένει ανικανοποίητο επί δεκαετίες και μπορεί να γίνει αντικείμενο κοινού αγώνα. Η διεκδίκηση των οφειλών της Γερμανίας προς την Ελλάδα, ιδιαίτερα του ανεξόφλητου κατοχικού δανείου, καθώς και των κλεμμένων αρχαιολογικών θησαυρών.\nΑναρτήθηκε από Θεόδωρος Μπατρακούλης στις 9:25 π.μ.\nΕτικέτες ΔΗΜΟΚΡΑΤΙΑ, ΝΕΟΦΑΣΙΣΜΟΣ, ΠΑΡΑΝΟΜΗ ΜΕΤΑΝΑΣΤΕΥΣΗ, ΣΥΝΤΑΓΜΑ ΤΗΣ ΕΛΛΑΔΑΣ, ΧΡΥΣΗ ΑΥΓΗ\nΤουρκία: Δουλειές με την Eλλάδα, δυσκολίες στη Μέσ...\nΕλλάδα, Κύπρος, Ευρώπη: ελληνική αφωνία του Δ. Κων...\nΠαιδεία, ταυτότητα και αντιμετώπιση των νεοφασιστι...\nAλιβιζάτος για Χρυσή Αυγή: Το ισχύον Σύνταγμα αποκ...\n“Η ιμπεριαλιστική επέμβαση στη Συρία και η απόκρου...\nΓΙΑΤΙ ΟΙ ΑΜΕΡΙΚΑΝΟΙ ΔΕΝ ΧΡΗΣΙΜΟΠΟΙΗΣΑΝ ΜΗ ΕΠΑΝΔΡΩΜ...\nΣυρία: Μεγάλα γεωπολιτικά διακυβεύματα, πολύ επικί...\nΤραβηγμένο απ’ τα μαλλιά - Toυ Λ. Μαύρου\nΚυβερνητικός εκπρόσωπος Τουρκίας: το κουρδικό δεν ...\nΟι απόγονοι του Βυζαντίου κινδυνεύουν στη Συρία - ...\nΤο πρώτο αντιγερμανικό μποϊκοτάζ (1897) · Πέτρος Π...


3 βότανα για τον πιο χαλαρό ύπνο | Nestlé Νοιάzομαι\n3 βότανα για τον πιο χαλαρό ύπνο\nΟ ύπνος εκτός από απαραίτητος για την υγεία και την ευεξία σου είναι και απολαυστικός. Για τον ύπνο σου, λοιπόν, νοιάζεσαι και φροντίζεις όσο καλύτερα μπορείς, επιλέγεις τα πιο αφράτα μαξιλάρια, ανατομικά στρώματα… ακόμα και η μυρωδιά του απορρυπαντικού σου είναι κάτι που σκέφτεσαι! Γιατί λοιπόν να μην φροντίσεις για τον ύπνο σου και μέσα από τη διατροφή σου;\nΓια να κοιμάσαι καλύτερα, καλό θα ήταν να προσπαθήσεις να βάλεις στο shopping list σου τα παρακάτω 3 βότανα τα οποία μπορούν να σου εγγυηθούν πως ο ύπνος σου από καλός θα γίνει… υπέροχος! Έχουμε και λέμε:\nΒαλεριάνα. Είναι το βότανο που ηρεμεί τα νεύρα και χαλαρώνει τις αισθήσεις όσο κανένα άλλο. Μπορείς να φτιάξεις ένα ζεστό τσάι βαλεριάνας λίγο πριν κοιμηθείς και να το απολαύσεις με μια κουταλιά μέλι. Με τις πρώτες γουλιές, όλο το στρες της ημέρας θα περάσει σε δεύτερη μοίρα, ενώ ο ύπνος σου θα είναι καλύτερος από ποτέ.\nΜελισσόχορτο. Το μελισσόχορτο είναι από τα πλέον χαλαρωτικά και αγχολυτικά βότανα και μάλιστα είναι αυτό με την ωραιότερη γεύση. Μπορείς να βράσεις λίγο μελισσόχορτο και να απολαύσεις ένα φλιτζάνι ζεστού αφεψήματος όσο χαλαρώνεις μέσα στην μπανιέρα σου… Και πρόσεξε να μη σε πάρει ο ύπνος!\nΧαμομήλι. Το ταπεινό λουλούδι που κάνει θαύματα για την ομορφιά σου, κάνει θαύματα και για την ποιότητα του ύπνου σου. Είναι το λουλούδι που νοιάζεται για εσένα και μπορείς να το απολαύσεις ζεστό, κάτω από την κουβέρτα σου αφήνοντάς το να σε παρασύρει στον πιο γλυκό ύπνο.\nΑν βάλεις αυτά τα αφεψήματα στην καθημερινή σου ρουτίνα, η διαφορά που θα παρατηρήσεις στην ποιότητα του ύπνου σου θα σε εντυπωσιάσει και φυσικά ο πολύ καλός ύπνος γνωρίζεις τι σημαίνει: Καλή διάθεση, καλύτερη υγεία, ευεξία και ομορφιά που πηγάζει από μέσα σου!\nΝοιάzομαι tip: Εκτός από νόστιμα, τα παραπάνω βότανα θα κάνουν τον ύπνο σου από καλό, υπέροχο! Για να φτιάξεις το ιδανικό ρόφημα, όποιο βότανο και αν επιλέξεις, μην αφήσεις το νερό να πάρει βράση γιατί θα αλλοιώσει την γεύση του.


Presscopy: ΒΙΝΤΕΟ - Θρίλερ με ην αποχώρηση του Στ. Μπούκουρα από την Χρυσή Αυγή\nΟ δικηγόρος του Στάθη Μπούκουρα, Αλέξη Κούγια, διέψευσε την είδηση ότι ο βουλευτής της Χρυσής Αυγής απέστειλε στον Πρόεδρο της Βουλής επιστολή ανεξαρτητοποίησής του.\nΤην ίδια ώρα, το MEGA, που μετέδωσε την είδηση, παρουσίασε ένα έγγραφο που φέρει την υπογραφή του κ. Μπούκουρα και αναφέρει:\n«Ο κάτωθι υπογράφων, Ευστάθιος Μπούκουρας του Νικολάου, βουλευτής του Νομού Κορινθίας και νυν προσωρινά κρατούμενος του καταστήματος κράτησης Ναυπλίου, εξουσιοδοτώ τον πληρεξούσιο δικηγόρο μου, Αλέξη Κούγια, όπως αντί εμού και για λογαριασμό μου, καταθέσει άμεσα ενώπιον του προέδρου του ελληνικού κοινοβουλίου δήλωση ανεξαρτητοποίησης. Η παρούσα εξουσιοδότηση αποτελεί σαφή και απαρέγκλιτη δήλωση ανεξαρτητοποίησης μου. Την παρούσα δήλωση – εξουσιοδότηση υπογράφει ο αρμόδιος υπάλληλος των φυλακών Ναυπλίου για την επιβεβαίωση της γνησιότητας της υπογραφής μου».


Συνέντευξη με τον Τρύφωνα Παπαδόπουλο για την κοινότητα ελλήνων ατμιστών | Ηλεκτρονικό τσιγάρο νέα, κριτικές, συμβουλές στο άτμισμα\nΣυνέντευξη με τον Τρύφωνα Παπαδόπουλο για την κοινότητα ελλήνων ατμιστών, ο οποίος είναι ένα από τα 21 ιδρυτικά μέλη που έχουν συστήσει το σύλλογο.\nΓεια σου Τρύφωνα. Θέλεις να μας πεις λίγα πράγματα για τον εαυτό σου; κυρίως για εκείνους που δεν σε γνωρίζουν.\nΦυσικά. Το όνομά μου το ξέρετε πλέον. Λογιστής στο επάγγελμα, μόνιμη διαμονή στην Κέρκυρα και ατμιστής πενταετίας και κάτι. Ενεργή συμμετοχή σε ατμιστικό φόρουμ, ενώ διατηρώ και ένα blog με δοκιμές και κριτικές υγρών αναπλήρωσης και μόνο στο http://cruiser79.blogspot.gr Τους τελευταίους μήνες, έχω αρχίσει να δραστηριοποιούμαι και στα Social Media όσον αφορά το άτμισμα, αλλά σε μικρότερο βαθμό.\nΤο όραμά μου για ένα σύλλογο ατμιστών, υπάρχει από το 2012. Εντάθηκε το 2013 και 2014 με την ψήφιση της TPD και TPD2 αντίστοιχα και έγινε επιβεβλημένη ανάγκη το 2016. Της ιδρυτικής ομάδας, προηγήθηκαν άλλες δύο: μία που συνέταξε και απέστειλε επιστολή στο γραφείο του Πρωθυπουργού και άλλη μία η οποία με τη συμμετοχή των μελών της αρχικής, οργάνωσε και έδωσε Συνέντευξη Τύπου την 12/07/2016 στο Κάραβελ. Οι βάσεις είχαν μπει και με προσθήκη και αποχώρηση κάποιων μελών, οριστικοποιήθηκε η ομάδα που θα δούλευε το Σύλλογο. Κάποιοι από εμάς, υπογράψαμε ως ιδρυτικά μέλη. Όχι όλοι για να μην υπάρχει πλεονασμός και κωλυσιεργία.\nΜέχρι στιγμής η στήριξη που λάβατε από τον κόσμο είναι ικανοποιητική;\nΡεαλιστικά, οι εγγραφές είναι ελάχιστα κάτω από τα επίπεδα που προβλέψαμε, γεγονός που καταδεικνύει εύστοχες προβλέψεις. Σε θέμα μη έμπρακτης στήριξης, υπάρχει σκεπτικισμός και καχυποψία. Φυσικό για την Ελλάδα. Όσο απαντάμε σε ερωτήσεις, ακόμα και στις πιο απίθανες, αυτές οι υποψίες κάμπτονται και καταρρίπτονται με αποτέλεσμα να περιμένουμε μία ανοδική πορεία στην έμπρακτη στήριξη.\nΜε την εγγραφή του στο Σύλλογο, ο ατμιστής αποκτά τη δυνατότητα να αποτελέσει ενεργό μέλος ενός συνόλου το οποίο σκοπό έχει να παλέψει για τα δικαιώματά του. Και όταν έχεις να κάνεις με Νόμους του Κράτους, όσο μεγαλύτερο είναι αυτό το σύνολο, τόσο μεγαλύτερες οι ελπίδες να βγει κάτι καλό από όλο αυτό. Η Νομοθεσία που πέρασε, έλαβε ως δεδομένο το ότι οι ατμιστές είναι μη υπολογίσιμη δύναμη. Είναι στο χέρι μας να αποδείξουμε ότι έχουν άδικο.\n21 άτομα αποφασίσατε να ιδρύσετε ένα σύλλογο, το οποίο σημαίνει ότι είσαστε 21 διαφορετικοί χαρακτήρες, τι θα γίνει αν αύριο μεταξύ σας μαλώσετε και διαλυθείτε; υπάρχει περίπτωση κάποιος να υπονομεύσει αυτή την προσπάθεια;\nΤο ότι εμείς οι 21 βάλαμε την υπογραφή μας για να ολοκληρωθεί μια γραφειοκρατική διαδικασία, δεν μας προσδίδει καμία άλλη ιδιότητα πλέον του απλού και ισότιμου μέλους με όποιον γράφεται μετά. Η μόνη διαφορά, είναι ότι εμείς έχουμε προκαταβάλλει τις συνδρομές μας για τρία χρόνια. Δεν υπάρχει ιδιοκτησιακό καθεστώς σε ένα Σύλλογο, ακόμα και όλοι οι 21 να εξαφανιστούμε, ο Σύλλογος έχει συνέχεια και άλλα μέλη να τον οδηγήσουν σε εκλογές. Υπονόμευση από μέλος της ιδρυτικής και υποστηρικτικής ομάδας, δεν θα μπορούσε να υπάρξει. Υπονόμευση από τρίτους, εμπίπτει σε σενάρια συνωμοσίας. Είναι στο χέρι του ΔΣ και των μελών του Συλλόγου να θωρακιστούν απέναντι σε τέτοιες περιπτώσεις. Το καταστατικό είναι ήδη επαρκώς θωρακισμένο.\nΤι θα γίνει με εκείνους που θέλουν να εγγραφούν αλλά δεν έχουν τα χρήματα;\nΣτην παρούσα φάση, δεν μπορεί να γίνει τίποτα απολύτως, πέραν του να βρουν με κάποιο τρόπο τα χρήματα. Όταν με το καλό εκλεγεί και συγκροτηθεί σε σώμα το πρώτο ΔΣ του Συλλόγου, πρόταση μας προς αυτό θα είναι να βρεθεί μια φόρμουλα για τη μείωση-εξάλειψη του δικαιώματος εγγραφής και της συνδρομής γι αυτούς που έχουν αποδεδειγμένη αδυναμία κάλυψης αυτού του ποσού. Εναπόκειται όμως στο μελλοντικό ΔΣ.\n← Σταματήστε να τους κουνάτε το δάχτυλο και στηρίξτε τους\nΧρειάζονται νέα πρότυπα πιστοποίησης των υγρών αναπλήρωσης. →


Τέσσερα θύματα της χρήσης ψεύτικου αλκοόλ | grreporter.info- Οι ειδήσεις από την Βουλγαρία - Πύλη πληροφόρησης και ψυχαγωγίας, Επικαιρότητα, Επιχειρήσεις, Αθλητισμός,\nΤέσσερα θύματα της χρήσης ψεύτικου αλκοόλ\n28 Δεκέμβριος 2015 / 14:12:27 GRReporter\nΤέσσερις άντρες πέθαναν μετά από τη χρήση ψεύτικου αλκοόλ στην πόλη Γιακορούντα, της Νοτιοδυτικής Βουλγαρίας. Τρεις από αυτούς έπιναν μαζί, ενώ ο τέταρτος ήταν σε άλλη παρέα. Άλλοι δύο άντρες δηλητηριάστηκαν - ο ένας βρίσκεται σε κώμα στο Νοσοκομείο της πόλης Μπλαγκόεβγκραντ, ενώ ο εξάδελφός του επίσης νοσηλεύεται αλλά ευτυχώς σε καλύτερη κατάσταση και επικοινωνεί με το περιβάλλον.\nΟι άντρες είναι από 30 έως 38 ετών. Πήγαν να βοηθήσουν στο παραδοσιακό σφάξιμο γουρουνιού για τα Χριστούγεννα, και ήπιαν σπιτικό ρακί.\n"Δεν ξέρω τι έγινε. Μαζευτήκαμε να σφάξουμε ένα γουρούνι. Μετά ήπιαμε σπιτικό ρακί και να τι έγινε", είπε για την εφημερίδα "24 chasa" ο Νικολάι Νεντέλτσεφ, ένας από τους άντρες που δηλητηριάστηκε. Ο άντρας μεταφέρθηκε στη μονάδα ανάνηψης του Νοσοκομείου του Μπλαγκόενγκραντ σε σταθερή κατάσταση. Εξήγησε πως ένας φίλος τους έφερε ένα δοχείο με σπιτικό ρακί.\nΛίγες ώρες αργότερα ο άντρας αισθάνθηκε άσχημα και πήγε στον γιατρό πρώτα στην πόλη Γιακορούντα, και στη συνέχεια στην πόλη Ραζλόγκ.\nTags: ψεύτικο αλκοόλ θύματα δηλητηρίαση σπιτικό ρακί νοσηλεία κώμα


Άρχισε σήμερα στο Β' Τριμελές Εφετείο η δίκη για την υπόθεση της αλλοίωσης αποτελεσμάτων, στην οποία είναι κατηγορούμενοι 28 γνωστοί παράγοντες του ποδοσφαίρου.\nΗ δίκη, έπειτα από δύο διακοπές και μία αναβολή, ξεκίνησε λίγο μετά τις...\n09.00 το πρωί της Πέμπτης και ολοκληρώθηκε στις 14.50 της ίδια μέρας για να συνεχιστεί εκ νέου την Δευτέρα 3 Φεβρουαρίου.\nΗ δίκη θα συνεχιστεί με ταχείς ρυθμούς, καθώς εντός Φεβρουαρίου έχουν οριστεί έξι συνεδριάσεις, στις 3, 5, 7, 13, 19 και 27 του μήνα.\nΣτο σκαμνί του Β' Τριμελούς Εφετείου Κακουργημάτων έκατσαν εκ νέου τα 28 πρόσωπα του ελληνικού ποδοσφαίρου που κατηγορούνται για το κακούργημα της αλλοίωσης αποτελεσμάτων, οι 8 εκ των οποίων κατηγορούνται και για το πλημμέλημα της σύστασης συμμορίας, αδικήματα που τελέστηκαν στο διάστημα από το 2012 ως το 2015.\nΟ Βαγγέλης Μαρινάκης, που είναι από τους κατηγορούμενους, εκπροσωπήθηκε μέσω του δικηγόρου του. Από την πρώτη μέρα της διαδικασίας απουσίαζαν και οι Δημήτρης Μελισσανίδης και Γιάννης Αλαφούζος, που είναι μάρτυρες της υπόθεσης. Οι ισχυροί άνδρες ΑΕΚ και Παναθηναϊκού αναμένεται να προσέλθουν για τις καταθέσεις τους τις επόμενες ημέρες.\nΑπό τους 28 κατηγορούμενους, παρόντες ήταν οι κ. κ. Σαρρής, Κουρίδης, Σταθόπουλος, Παπακωνσταντίνου, Προύντζος, Μπριάκος, Δούρος και Σπάθας. Τόσο οι παρόντες κατηγορούμενοι, όσο και οι απόντες δια των εκπροσώπων τους, δήλωσαν αθώοι.\nΑπό τους μάρτυρες στο Εφετείο, εκτός του πρώην προέδρου της ΕΠΟ Σοφοκλή Πιλάβιου, βρίσκονταν οι Καλαϊτζίδης, Βασάρας, Γκαγκάτσης, Γεωργέας, Κωνσταντινέας, Τσιαμούρα και Παναγόπουλος.\nΗ κατάθεση Πιλάβιου\nΑπό την έδρα κλήθηκε να καταθέσει ο πρώην πρόεδρος της ΕΠΟ, Σοφοκλής Πιλάβιος, ως μάρτυρας. Ο κ. Πιλάβιος ρωτήθηκε για την διαμόρφωση των πινάκων των διαιτητών το καλοκαίρι του 2012. «Εγώ δεν είχα καμία συμμετοχή στις συνεδριάσεις της ΚΕΔ, ήταν δική τους δουλειά. Την απόφαση να μην είμαι υποψήφιος το 2012 την πήρα μόνος μου, αλλά είναι πιθανό κάποιοι να μην με ήθελαν», ανέφερε.\nΠρόσθεσε πως «... οι πίνακες δεν ήταν προτεραιότητά μου εκείνο το διάστημα, γιατί σε λίγους μήνες έφευγα από την προεδρία», αλλά και ότι «ό,τι γινόταν τότε στο ποδόσφαιρο, γινόταν και παλαιότερα, αλλά και τώρα». Επίσης κατέθεσε πως «... με είχε επισκεφτεί ο κ. Κούγιας λέγοντας πως υπάρχει μια ομάδα, η Καλλονή, που θέλουν να την ανεβάσουν».\nΣτην κατάθεσή του επισήμανε ακόμη πως «Δεν νομίζω πως ο κ. Μαρινάκης ή κάποιοι άλλοι από τους κατηγορούμενος ήθελαν να ευνοήσουν κάποιες ομάδες... Δεν μου ανέφερε εγγράφως κανένας κάτι για στήσιμο αγώνα». Σχολιάζοντας τις συνομιλίες Μαρινάκη-Μώραλη πως ο κ. Πιλάβιος θα φύγει από την ΕΠΟ για να πάει στην UEFA είπε: «Είμαι δικηγόρος από το 2000, έχω γραφείο με 4 άτομα στην Αθήνα, δεν διαπραγματεύτηκα τίποτα για να μη συνεχίσω στην ΕΠΟ. Δεν περίμενα από τον Μαρινάκη να μου βρει δουλειά».\nΡωτήθηκε από δικηγόρο του Βαγγέλη Μαρινάκη αν είναι επιλήψιμο οι ΠΑΕ να ενδιαφέρονται ποιος θα είναι πρόεδρος της ΕΠΟ και απάντησε: «Όχι, όλοι έχουν ενδιαφέρον. Η κοινοπραξία των ΠΑΕ (λίγκα) άλλωστε είναι μέλος της ΕΠΟ». Για τον Γιώργο Σαρρή είπε πως «δεν έχω εικόνα των κατηγοριών που του αποδίδονται ότι ήταν εκ των αρχηγών συμμορίας που είχε σκοπό να επηρεάσει παιχνίδια».\nΓια τον Ηλία Σπάθα είπε πως «... ήταν πολύ καλός διαιτητής, ήταν δικαίως στον πίνακα των διεθνών. Δεν έχω κάποια υπόνοια ή κάτι υπόψη μου ότι έχει παρέμβει αθέμιτα για να αλλοιωθεί κάποιο αποτέλεσμα»...


21 Jul, 2021 Ώρα 15:11\nΎστερα από μια εξαιρετική εμφάνιση η ομάδα της WD-40 Drift Team κατάφερε να ανεβεί στο βάθρο του τρίτου γύρου του Παγκυπρίου πρωταθλήματος πλαγιολίσθησης. Με τον ταλαντούχο Δαυίδ Δαυίδ στο τιμόνι, το WD-40 Nissan Silvia S15 πραγματοποίησε μια εντυπωσιακή εμφάνιση παίρνοντας τη νίκη στο μικρό τελικό για την τρίτη θέση γενικής.\nΟ αγώνας διεξήχθη στην πίστα Achna Speed Way με τη συμμετοχή 28 συνολικά οδηγών που διαγωνίστηκαν σε μια διαδρομή στα πρότυπα του Ευρωπαϊκού Drift. Ένας αγώνας που πρόσφερε για άλλη μια φορά άπλετο θέαμα στους φίλους του μηχανοκίνητου αθλητισμού.\nΜετά το τέλος του αγώνα ο οδηγός της WD-40 Drift Team δήλωσε: «Μετά από μια περίοδο προετοιμασίας και εξέλιξης του αυτοκινήτου μας, άρχισαν να έρχονται αποτελέσματα. Είμαι πολύ ευχαριστημένος με την απόδοση μου και εδώ θέλω να ευχαριστήσω την εταιρεία Leo Patriotis για την εμπιστοσύνη που μου έδειξαν. Μπορώ να πω ότι το WD-40 Nissan Silvia είναι σε θέση για ακόμα καλύτερα αποτελέσματα στο μέλλον. Η εξέλιξη δεν σταματά ποτέ για την ομάδα μας».\nΌπως είναι ήδη γνωστό, η παγκοσμίου φήμης εταιρεία WD-40 επενδύει για πρώτη φορά στην ιστορία της στους αγώνες Drift συμμετέχοντας στο άκρως ανταγωνιστικό πρωτάθλημα της Κύπρου με οδηγό τον Δαυίδ Δαυίδ. Όπλο του, ένα Nissan Silvia S15 με ένα θηριώδη κινητήρα 2JZ κάτω από το καπό. Κάτι που το κατατάσσει σαν ένα από τα πιο γρήγορα και εντυπωσιακά Drift Cars του Κυπριακού πρωταθλήματος.\nΟ επόμενος αγώνας του Παγκυπρίου Πρωταθλήματος Drift είναι προγραμματισμένος στις 5 Σεπτεμβρίου.\n09 Sep, 2021 Ώρα 11:53\nΣτην κατηγορία Pro στην πρώτη θέση παραμένει ο Γιώργος Χριστοφόρου “Έλα Κόκο” με 448 βαθμούς, στην δεύτερη θέση είναι ο Σέργιος Γρηγορίου με 386, στην 3η θέση ο Δημητράκης Χριστοφή “Takamura” με 342, στην 4η ο Κυριάκος Μάριου “Τσόδας” με 338 βαθμούς και στην 5η ο Πάμπος Νικολάου με 329.\nΟ επόμενος αγώνας του Παγκυπρίου Πρωταθλήματος θα διεξαχθεί στις 17 Οκτωβρίου και πάλι στην πίστα Achna Speed Way.


IMATHIA IN (AMMOSIMATHIA BLOG) : Την Πελλα επισκεπτηκε ο Υφυπουργός Αγροτικής Ανάπτυξης και Τροφίμων κ. Β. Κόκκαλης..Τι ειπε στους αγροτες.\nΤην Πελλα επισκεπτηκε ο Υφυπουργός Αγροτικής Ανάπτυξης και Τροφίμων κ. Β. Κόκκαλης..Τι ειπε στους αγροτες.\nΣτην εκδήλωση παραβρέθηκαν οι Βουλευτές Πέλλας Θεοδώρα κα Τζάκρη και κ. Γιάννης Σηφάκης, ο\nΒουλευτής Ημαθίας κ. Γεώργιος Ουρσουζίδης, ο Δήμαρχος Πέλλας κ. Γρηγόριος Στάμκος, η Δήμαρχος Σκύδρας κα Κατερίνα Ιγνατιάδου, ο Πρόεδρος της Διεπαγγελματικής Οργάνωσης Κρέατος κ. Λευτέρης Γίτσας και πλήθος εκπροσώπων της τοπικής αυτοδιοίκησης, προϊστάμενοι υπηρεσιών και εκπρόσωποι φορέων.


Η ΕΚΤ ΦΟΒΑΤΑΙ ΝΑ ΠΡΟΑΝΑΓΓΕΙΛΕΙ ΠΟΤΕ ΘΑ ΣΤΑΜΑΤΗΣΕΙ ΠΛΗΡΩΣ ΤΟ QE\nΒρίσκεστε εδώ: Home Πολιτική Η ΕΚΤ ΦΟΒΑΤΑΙ ΝΑ ΠΡΟΑΝΑΓΓΕΙΛΕΙ ΠΟΤΕ ΘΑ ΣΤΑΜΑΤΗΣΕΙ ΠΛΗΡΩΣ ΤΟ QE\nΔημοσιεύτηκε στις Κυριακή, 16 Ιουλίου 2017 06:49\nΟ Μάριο Ντράγκι και οι συνεργάτες του, μη αποκαλύπτοντας πότε ακριβώς θα λήξουν οι αγορές τίτλων, δηλώνουν ότι δεν έχουν προκαθορίσει την εξέλιξη του προγράμματος. Η πορεία του είναι δυναμική, εξαρτάται από την οικονομία και, κυρίως, από τις εξελίξεις στο μέτωπο των μισθών και, κατά συνέπεια, του πληθωρισμού.\nΗ οριστική διακοπή του προγράμματος αγοράς τίτλων προβληματίζει την Ευρωπαϊκή Κεντρική Τράπεζα (ΕΚΤ), η οποία δεν επιδιώκει να ορίσει κάποια συγκεκριμένη ημερομηνία γι’ αυτή. Προτιμά να έχει την ευελιξία να αποφασίσει, παρακολουθώντας τα οικονομικά δεδομένα. Οι μισοί από τους αναλυτές που συμμετείχαν σε δημοσκόπηση του Reuters προβλέπουν ότι τον Σεπτέμβριο η ΕΚΤ θα ανακοινώσει σταδιακή μείωση αγοράς τίτλων, το 25% ότι θα κάνει άπαξ διά παντός μείωση και το υπόλοιπο 25% ότι δεν θα κάνει κάποια αλλαγή.\nΚΑΤΕΡΙΝΑ ΚΑΠΕΡΝΑΡΑΚΟΥ - kathimerini.gr - 15/07/2017


Σάλος και σούσουρο για τον «Μαρκήσιο ντε Σαντ» της ΝΔ! Σύζυγος πασίγνωστου γυναικολόγου τον κατηγορεί ότι την απατούσε με ασθενείς του! - Madatoforos.gr\nΣάλος και σούσουρο για τον «Μαρκήσιο ντε Σαντ» της ΝΔ! Σύζυγος πασίγνωστου γυναικολόγου τον κατηγορεί ότι την απατούσε με ασθενείς του! Reviewed by admin on Οκτωβρίου 18, 2020 Rating: 5


Είμαστε λίγο μετά τους Ολυμπιακούς Αγώνες το 2005. Ένα 19χρονο παιδί από την επαρχία φτάνει στην Αθήνα για να σπουδάσει υποκριτική. Η θεία του είναι σερβιτόρα. Στο καφέ που δουλεύει γνωρίζει έναν γνωστό άνθρωπο του θεάτρου, που δέχεται να βοηθήσει τον νεαρό ανιψιό της ώστε να συναντήσει κάποιον σημαντικό του καλλιτεχνικού κόσμου ο οποίος να τον προτείνει προφανώς σε κάποια σχολή και ακόμα καλύτερα σε αυτήν του Εθνικού.\nΑπό εκείνη τη στιγμή αρχίζει ένα μαρτύριο το οποίο συνεχίστηκε για δεκαετίες. Ο 19χρονος κακοποιήθηκε σεξουαλικά και αναγκάστηκε να ζει με αυτό το τραύμα από τα 19 του χρόνια. Ήταν τέτοιος ο τρόμος, ο πόνος και το αδιέξοδο, που παράτησε την υποκριτική και έφυγε στο εξωτερικό.\nΟ άνθρωπος που τον κακοποίησε το 2005 ήταν 40 ετών και άρα γεννήθηκε το 1964. Είχε σπουδάσει και είχε ήδη εργαστεί στο Εθνικό Θέατρο, ενώ ήταν μέλος μιας πανίσχυρης οικογένειας τόσο στον κόσμο των γραμμάτων όσο και στο καλλιτεχνικό γίγνεσθαι της χώρας.\nΤο νεαρό επαρχιωτόπουλο είχε συνειδητοποιήσει πως δεν θα έβγαζε πουθενά η προσπάθειά του να τα βάλει με τον ισχυρό άνδρα. Δεκαέξι χρόνια αργότερα ο Νίκος Σ., μετά το τσουνάμι των αποκαλύψεων και την έναρξη του κινήματος #MeToo στην Ελλάδα, αποφάσισε να ανοίξει το στόμα του. Η περιγραφή της κακοποίησής του είναι ανατριχιαστική. Ο φασιστικός χαρακτήρας του βασανιστή του είναι αναμφισβήτητος. Οι σκηνές θυμίζουν τις αποκαλυπτικές εικόνες για τη φύση του φασισμού του σκηνοθέτη Παζολίνι. Ο τρόπος με τον οποίο κακοποιήθηκε αυτός ο άνθρωπος παραπέμπει στις σκοτεινότερες σελίδες της παγκόσμιας λογοτεχνίας οι οποίες περιγράφουν την αθέατη πλευρά των ανθρώπων που οδηγεί στον φασισμό.\nΗ δημοσιοποίηση αυτού του δράματος το Σάββατο που μας πέρασε συνέπεσε χρονικά με την υποβολή παραίτησης του διευθυντή του καλλιτεχνικού θεάτρου. Τα τελευταία 24ωρα ωστόσο είχε βουίξει ο τόπος για το τι συνέβαινε στους διαδρόμους και στις σκοτεινές γωνιές του θεάτρου.\nΣυμφωνώ εφόσον το ηχογραφημένο υλικό δεν δοθεί μετά σε κανέναν τηλεοπτικό ή ραδιοφωνικό σταθμό παρά μόνον στη Δικαιοσύνη.\nΔεν επιθυμώ αυτή τη στιγμή να κοινοποιηθεί στη δημοσιότητα το όνομά μου για αυτονόητους προσωπικούς και οικογενειακούς λόγους. Τα στοιχεία μου θα τα γνωστοποιήσω ο ίδιος στη Δικαιοσύνη, στην οποία θα καταφύγω άμεσα.\n- Ας πάμε, λοιπόν, στον Σεπτέμβριο του 2005.\nΉμουν 19 ετών, ήρθα στην Αθήνα από την επαρχία, δεν είχα καμία σχέση με τον χώρο του θέατρου και καμία εμπειρία, αλλά αγαπούσα το θέατρο και ήθελα να δώσω εξετάσεις σε σχολή υποκριτικής και γι' αυτό έψαχνα να βρω έναν κατάλληλο μονόλογο, ένα ποίημα κι ένα τραγούδι που ζητούν οι σχολές για τις εξετάσεις. Η θεία μου (τότε ζούσα στην Αθήνα μαζί της) γνώρισε τυχαία, στο καφέ που δούλευε, έναν θεατρικό σκηνοθέτη και ηθοποιό, εκείνος γύρω στα 40 τότε και ήδη πολύ προβεβλημένος και καταξιωμένος στον χώρο του, με βαρύ οικογενειακό όνομα, που ανάμεσα στ' άλλα δίδασκε και υποκριτική στο Εθνικό Θέατρο. Και του είπε «έχω τον ανιψιό μου που αυτή τη στιγμή είναι στη διαδικασία να δώσει εξετάσεις σε δραματική σχολή και ψάχνει ένα μονόλογο κι ένα ποίημα». «Ωραία» απάντησε ο σκηνοθέτης «εγώ είμαι διατεθειμένος να τον βοηθήσω». Κι έτσι έδωσε η θεία μου το τηλέφωνό μας για να επικοινωνήσει ο σκηνοθέτης μαζί μου, αν ήθελε, και να με βοηθήσει στην επιλογή του μονολόγου.\nΌχι, προσφέρθηκε να με βοηθήσει δωρεάν.\n- Σας τηλεφώνησε, λοιπόν, εκείνος;\nΔυο τρεις μέρες μετά, με πήρε και μου είπε «μου έδωσε η θεία σου το τηλέφωνο, μου είπε ότι σ' ενδιαφέρει το θέατρο κι ότι ψάχνεις έναν μονόλογο. Πού μένεις;». Έδωσα τη διεύθυνσή μας και μου είπε επί λέξει «σε πέντε λεπτά θα είμαι από κάτω. Φόρα ένα βρακί και κατέβα». Ντύθηκα, κατέβηκα, με κοίταξε από πάνω μέχρι κάτω και μου είπε «θα επικοινωνήσω μαζί σου άμεσα για να σου δώσω έναν μονόλογο και θα σε βοηθήσω». Κι έφυγε. Την επόμενη ημέρα, μου τηλεφωνεί και μου λέει «να έρθεις από το σπίτι το μεσημέρι για να μιλήσουμε». Όντως πήγα στο σπίτι του, έκατσα πέντε λεπτά, μου έδωσε τον «Γυάλινο Κόσμο» του Τενεσί Ουίλιαμς και μου είπε να διαβάσω όλο το έργο και να αποστηθίσω τον τελευταίο μονόλογο του «Τομ». Πράγματι επέστρεψα στο σπίτι μου, διάβασα το έργο κι ενθουσιασμένος έμαθα απ' έξω τον μονόλογο γρήγορα, γιατί ήταν κι ο πρώτος μονόλογος που μάθαινα.\nΌχι, περίμενα. Κι ένα βράδυ, γύρω στις 11, που ήμουν στο σπίτι με τη θεία μου και με τη μητέρα μου, που είχε έρθει από την επαρχία στην Αθήνα να μας επισκεφτεί, και τους απήγγειλα τον μονόλογο, χαρούμενος, χτυπάει το τηλέφωνο. Ήταν ο πασίγνωστος σκηνοθέτης και μου λέει «σε 15-20 λεπτά να είσαι στο σπίτι μου για πρόβα». Χάρηκε και η μάνα μου, χάρηκε και η θεία μου, έφυγα τρέχοντας και γεμάτος χαρά και προσδοκία, πήγα στο σπίτι του και χτύπησα το κουδούνι, περιμένοντας να μου ανοίξει ο ίδιος. Μου άνοιξε, όμως, ένα νέο παιδί σε ηλικία, λίγο μεγαλύτερος από εμένα. Ξαφνιάστηκα και μ' έπιασε μεγαλύτερο άγχος απ' ό,τι ήδη είχα, γνωρίζοντας ότι δεν θα έλεγα τον μονόλογο μόνο μπροστά σ' έναν σπουδαίο σκηνοθέτη. Τώρα θα είχα και κοινό… «Πού είναι ο τάδε;» ρωτάω με συστολή. Μου λέει: «Είναι στο μπάνιο, θα έρθει. Πέρασε». Μπήκα, καθίσαμε στον καναπέ, μιλήσαμε κάνα 5λεπτο και περιμέναμε τον σκηνοθέτη. Και ξαφνικά εμφανίζεται μπροστά μας ημίγυμνος, φορώντας μόνο μία πετσέτα. Ξαφνιάστηκα. Εκείνος κάθισε στον απέναντι καναπέ και με ρώτησε αν έχω μάθει τον μονόλογο. «Φυσικά, τον έχω μάθει απ' έξω» του είπα. Τότε με ρώτησε αν καταλάβαινα τι έκανε ο ήρωας του μονολόγου, ο «Τομ» στα τσοντάδικα που σύχναζε. «Υποψιάζομαι τι έκανε» απάντησα. Με ρώτησε αν έχω πάει κι εγώ ποτέ σε τσοντάδικα. Ταυτόχρονα ξεκίνησε να χαϊδεύει τα γεννητικά του όργανα πάνω από την πετσέτα και να μου κάνει κι έναν πρόλογο ότι ένας ηθοποιός καλείται να παίξει δύσκολους ρόλους, ότι δεν πρέπει να έχει ταμπού, ότι πρέπει να έχει ανοιχτό μυαλό για να προχωρήσει. Ότι, αν είναι να παίξω το ρόλο του «Τομ», πρέπει να μπω σε μια συγκεκριμένη διαδικασία. Με ρώτησε τι εμπειρίες έχω, αν έχω κάνει σεξ, αν έχω κάνει στοματικό έρωτα. Εγώ ήμουν τότε 19 ετών και μου ήταν πολύ δύσκολο να μιλήσω για τη σεξουαλική μου ζωή. Δεν είχα άλλωστε και αυτές τις εμπειρίες που μου ζητούσε να του πω. Ούτε μπορούσα να απαντήσω σε όλες αυτές τις ερωτήσεις, που έρχονταν η μία μετά την άλλη καταιγιστικές.\nΈτσι όπως μου τα έλεγε, αισθάνθηκα ότι, για να παίξω τον ρόλο αυτό, απαραίτητο εφόδιο ήταν να έχω κάνει στοματικό έρωτα σε ένα σινεμά πορνό ταινιών.\nΝαι. Είχε εμμονή με τον στοματικό έρωτα και με ρωτούσε ξανά και ξανά αν είμαι αρκετά ανοιχτόμυαλος για να γίνω ηθοποιός, πόσο ανοιχτόμυαλος είμαι κι αν έχω ταμπού. Είχα αρχίσει κι αισθανόμουν φοβερά άσχημα. Και ξαφνικά εκείνος άρχισε να αυνανίζεται μπροστά μας. Εγώ, για να μην κοιτάω προς τα εκεί, κοίταγα -θυμάμαι- έναν γάτο που ήταν στο δωμάτιο, ξαπλωμένος σε μια καρέκλα. Κάποια στιγμή, ο σκηνοθέτης ζήτησε κι από το παιδί που καθόταν δίπλα μου να βγάλει το παντελόνι και το εσώρουχό του. Δεν κοίταξα καθόλου, ούτε τον ίδιο ούτε το παιδί. Κοίταζα αλλού, τον γάτο και τα διάφορα αντικείμενα στο δωμάτιο, που μου έχει καρφωθεί από τότε στη μνήμη. Κι εκείνος, ο καταξιωμένος σκηνοθέτης και δάσκαλος, μου λέει: «μπορούμε τώρα να δούμε το κ…ράκι σου;». Εκεί αισθάνθηκα πανικό, ήθελα να το βάλω στα πόδια, αλλά δεν μπορούσα, ένιωθα παραλυμένος…\nΓιατί μέσα στο μυαλό μου έλεγα: «Πέρασα με τη μητέρα και τη θεία μου δύο μέρες να διαβάζουμε έναν μονόλογο. Η θεία μου μου σύστησε αυτό το άτομο. Κι αν φύγω τώρα, θα γυρίσω σπίτι άπραγος και θα πρέπει να τους διηγηθώ κι όλο αυτό το σκηνικό». Εξάλλου η βαθιά μου επιθυμία ήταν ν' ασχοληθώ με το θέατρο. Αισθανόμουν και δέος κι ανασφάλεια από την πρώτη μου συνάντηση μ' έναν σκηνοθέτη τέτοιου κύρους. Γνώριζα επίσης πολύ καλά ότι, αν έλεγα στη μητέρα μου όσα συνέβησαν, δεν θα το άφηνε έτσι. Θα εξοργιζόταν, θ' αντιδρούσε βίαια. Θα είχαμε άσχημες εξελίξεις. Ήμουν σοκαρισμένος, πανικόβλητος κι έτσι, όταν μου είπε «μπορούμε τώρα να δούμε το κ…ράκι σου;», το έκανα σαν υπνωτισμένος. Έβγαλα το εσώρουχό μου. Ήλπιζα ότι εκεί θα ολοκληρώσει και ότι θα τελειώσει αυτή η δοκιμασία. Όχι. Μου ζήτησε αυταρχικά να κάνω στοματικό έρωτα στον νεαρό που καθόταν δίπλα μου. Το έκανα κι ένιωθα, κοιτάζοντας το παιδί, ότι κι αυτός δεν αισθανόταν άνετα, είχε μία εξίσου τεράστια αμηχανία με μένα. Το παιδί αυτό ήταν ευγενικό μαζί μου, ενώ ο άλλος, ο σκηνοθέτης, ήταν «αυτοκρατορικός», σαδιστικά αυταρχικός. Μετά μου ζήτησε να κάνω στοματικό έρωτα και στον ίδιο. Δεν έβλεπα την ώρα να τελειώσει αυτή η δοκιμασία. Δεν με ένοιαζε πλέον ούτε ο μονόλογος ούτε τίποτα, ήθελα μόνο να φύγω από εκεί μέσα. Και σ' όλη τη διάρκεια που γινόταν αυτό, έλεγα μέσα μου «φύγε Νίκο, τρέχα, εξαφανίσου». Αλλά ταυτόχρονα ήξερα ότι, αν το κάνω, θα πρέπει να δώσω εξηγήσεις στη μητέρα μου και στη θεία μου, να πω τι συνέβη. Μ' είχε στείλει η θεία μου στο σπίτι αυτό, δεν μπορούσα να της το κάνω αυτό...\n«Όχι. Κάποια στιγμή σηκώνεται αυτός και πάει στο υπνοδωμάτιο -συγχωρήστε με γιατί μου κόβεται η αναπνοή όπως σας τα λέω. Όλο αυτό που έζησα με πονάει πολλά χρόνια. Και πλέον έχω ανάγκη να μιλήσω. Σηκώθηκε, λοιπόν, και πήγε στο υπνοδωμάτιο. Το άλλο παιδί φαινόταν ότι αισθανόταν κι αυτό πολύ άσχημα. Σαν να εκτελούσε εντολές. Είχε κι αυτός το ίδιο χαμένο βλέμμα με μένα. Όταν, λοιπόν, ο σκηνοθέτης πήγε στο υπνοδωμάτιο, μας φώναξε και τους δύο. Θυμάμαι ότι σηκώθηκα από τον καναπέ κι έτρεμα, δεν μπορούσα να σταθώ στα πόδια μου, να φτάσω στο δωμάτιο. Κι εκεί το σκηνικό πήρε άλλη τροπή. Ο σκηνοθέτης μού ζήτησε να κατεβάσω ξανά το παντελόνι μου, μ' έσπρωξε με βία στο κρεβάτι, με ακινητοποίησε με τα χέρια του στην πλάτη μου και με μία μεταλλική ράβδο, σαν μπάρα από σπιτικό μονόζυγο, επιχείρησε να διεισδύσει στο σώμα μου. Το άλλο παιδί καθόταν στο κρεβάτι και κοιτούσε. Ένιωσα τρόμο και παρέλυσα, παρά τον δυνατό πόνο που ένιωθα. Τελικά εκείνος κατάφερε να παραβιάσει με το μεταλλικό αντικείμενο το σώμα μου. Εγώ του έλεγα «πονάω, σταμάτα» κι εκείνος μου έλεγε επιτακτικά «χαλάρωσε, ηρέμησε». Μου ανέβηκαν δάκρυα στα μάτια, ήθελα να πεθάνω. Ένιωσα να λιποθυμάω, αλλά ευτυχώς έγινε ένα «ατύχημα» (λερώθηκαν τα σεντόνια) που τον εκνεύρισε πάρα πολύ κι έτσι διακόπηκε αυτό το μαρτύριο. Μας έστειλε στο σαλόνι, μάζεψε εκνευρισμένος τα σεντόνια, τα έβαλε στο πλυντήριο και, όταν επέστρεψε, μου ζήτησε να κάνω στοματικό έρωτα στο άλλο παιδί, ενώ αυτός μας παρακολουθούσε και αυνανιζόταν. Και μετά, σαν να μην είχε γίνει τίποτα, μας είπε με ψυχρό κι αυταρχικό ύφος «έχω πρωινό ξύπνημα, πρέπει να φύγετε, εσύ συνέχισε να διαβάζεις τον μονόλογο και θα σε ξαναπάρω να τα πούμε». Φύγαμε με το άλλο παιδί και για να συνέλθουμε καθίσαμε σε μια πλατεία κοντά στο σπίτι... Το άλλο παιδί, στενοχωρημένο, μου ζήτησε με τον τρόπο του συγγνώμη για ό,τι είχα υποστεί. Μου είπε ότι δεν είναι αναγκαίο ένας ηθοποιός να κάνει ό,τι κάνει ο ρόλος, ότι δεν χρειάζεται να πάω σε κανένα σινεμά πορνό και να κάνω στοματικό έρωτα σε κάποιον για να παίξω πειστικά το ρόλο του «Τομ». Δεν είπε ευθέως τη λέξη «συγγνώμη», αλλά προσπαθούσε κάπως να με παρηγορήσει, να με κάνει να νιώσω καλύτερα. Πιστεύω πως κι ο ίδιος ήταν θύμα εκείνη τη νύχτα και όχι θύτης. Η κατάσταση είχε βγει εκτός ελέγχου κι ήμασταν ένα παιδί 19 ετών κι ένα γύρω στα 22, το πολύ 25.\nΠήγα σπίτι μου, ναι. Ευτυχώς η μητέρα μου και η θεία μου κοιμόντουσαν και το μόνο που θυμάμαι από εκείνη τη νύχτα και τις δύο επόμενες ήταν ότι έμεινα κουκουλωμένος με ένα πάπλωμα στο κρεβάτι. Τις επόμενες δύο μέρες ήπια μόνο νερό. Πονούσα απερίγραπτα, ψυχικά και σωματικά. Δικαιολογήθηκα στους δικούς μου ότι πονάει πολύ η κοιλιά μου και νιώθω άρρωστος. Σε καμία περίπτωση δεν μπορούσα να τους πω τι μου είχε συμβεί.\nΈνα παιδί 19 ετών που του συμβαίνει αυτό στην πρώτη του επαφή με τον κόσμο των ονείρων του, με κάποιον κοινωνικά διακεκριμένο και γνωστό σκηνοθέτη, νομίζει ότι έτσι θα είναι οι οντισιόν και η πορεία για την καλλιτεχνική του καριέρα. Επίσης ένα παιδί 19 ετών το 2005 δεν είναι το ίδιο μ' ένα παιδί 19 ετών το 2021.\n- Τις επόμενες μέρες σάς τηλεφώνησε ο σκηνοθέτης;\nΔεν με ξαναπήρε ποτέ τηλέφωνο. Μετά από χρόνια, ερχόταν για ένα χρονικό διάστημα σ' ένα καφέ που δούλευα σερβιτόρος κι αναγκαζόμουν να τον βλέπω. Ήταν μάλιστα φιλικός απέναντί μου, σαν να μην είχε συμβεί ποτέ τίποτα, σαν να ήταν συναινετικό όλο αυτό, σαν να το ήθελα.\nΈδωσα σ' αυτήν που μου είχε συστήσει μια φίλη μου. Η μητέρα μου μου είχε προτείνει να δώσω και στη Σχολή του Εθνικού Θεάτρου, που αυτός ήταν ένας από τους εξεταστές, πιστεύοντας ότι θα με βοηθήσει, λόγω της γνωριμίας μας. Υπήρχε όμως περίπτωση να λέω τον μονόλογο κοιτώντας τη μούρη του; Μπήκα στην άλλη σχολή, την τελείωσα, πήρα το 2010 πτυχίο αναγνωρισμένο από το κράτος. Και μετά έφυγα για πολλά χρόνια εκτός Ελλάδας, γιατί αποφάσισα συνειδητά ότι δεν θέλω να ασχοληθώ μ' αυτό τον χώρο.\nΌχι, σε κανέναν. Και για πολλά χρόνια μετά, δεν μίλησα, δεν είχα το θάρρος. Κάποια στιγμή το εξομολογήθηκα σε έναν φίλο μου μεγαλύτερο και η απάντησή του ήταν «αυτό συμβαίνει όταν πηγαίνεις στο σπίτι ενός σκηνοθέτη στις 11 το βράδυ, Νίκο". Μα ήμουν 19 ετών κι ανυποψίαστος. Σήμερα, αν μου συνέβαινε αυτό, θα μπορούσα να το χειριστώ. Στα 19 δεν είχα τη δύναμη να αντισταθώ, να πω «όχι», να γυρίσω στο σπίτι μου και να μιλήσω στην οικογένειά μου.\nΤα είπα στη μητέρα μου τώρα, πριν από δύο εβδομάδες, χρόνια μετά.\nΔεν μπορούσα στα 19 μου να πάω, ήμουν νέος, αδύναμος, άγνωστος, δεν είχα το κουράγιο να τα αντιμετωπίσω όλ' αυτά, οικογένεια, κοινωνική κατακραυγή, διαδικασίες μπροστά στη Δικαιοσύνη κι έπρεπε να τα βάλω με ένα παντοδύναμο θηρίο. Ήθελα τη ζωή μου, τα όνειρά μου, έπρεπε ν' αφήσω αυτό το πράγμα πίσω μου, να το ξεχάσω σαν να μην είχε συμβεί ποτέ σε μένα. Σήμερα φυσικά θα πήγαινα. Στα 19 δεν μπορείς να μπεις σ' ένα αστυνομικό τμήμα καταγγέλλοντας ένα τέτοιο άτομο.\nΤεράστια, και καλλιτεχνική και κοινωνική και οικονομική. Η δύναμή του μ' έκανε ένα τίποτα μπροστά του.\nΟλομόναχος, μ' ένα τραύμα που διαρκώς πονούσε και δεν μπορούσα ούτε να μιλήσω γι' αυτό ούτε να το ξεπεράσω.\nΘα το πω στη Δικαιοσύνη. Πρέπει να παρέμβει, για να σταματήσει η κτηνωδία. Γνωρίζω ενδιαμέσως ότι δεν ήμουν ούτε ο πρώτος ούτε ο μοναδικός που την υπέστη. Θέλω όμως να συμβάλω για να σταματήσει, για να μην υπάρξουν άλλα θύματα. Μιλάμε για παιδιά, νέους ανθρώπους με όνειρα και ταλέντο. Όταν έσπασε η συνωμοσία της σιωπής και της συγκάλυψης, κατάλαβα ότι δεν είμαι μόνος, πήρα κουράγιο. Για πολλά χρόνια δεν μπορούσα καν να διαβάσω για τέτοιες ιστορίες. Όταν γνωστοποιήθηκε η ιστορία της Μπεκατώρου, δεν μπόρεσα να διαβάσω λεπτομέρειες. Κάτι με πατάει στο στήθος. Στη διάρκεια της πολύχρονης ψυχοθεραπείας μου, ο ψυχαναλυτής μου μου έκανε μια φαινομενικά άσχετη ερώτηση. Και ξεκίνησα να κλαίω ασταμάτητα, ασταμάτητα, ασταμάτητα. Τότε κατάλαβα ότι είχα θάψει την κτηνωδία τόσο βαθιά μέσα μου, που νόμιζα ότι την είχα ξεπεράσει. Αλλά τώρα βγήκε πάλι στην επιφάνεια, σαν να έγινε χθες. Όταν είδα τη Ζέτα Δούκα να μιλάει στην τηλεόραση, αισθανόμουν τον πόνο της στο στήθος μου. Ο κόμπος στον λαιμό της έκοβε και τη δική μου ανάσα. Είπα «τέλος». Ο λόγος που θέλησα να μιλήσω είναι γιατί δεν ασχολούμαι και δεν θα ξανασχοληθώ με αυτό το επάγγελμα. Κανένας σκηνοθέτης δεν μπορεί να με εκμεταλλευτεί, να με χρησιμοποιήσει, να με απορρίψει. Ένας άλλος λόγος που θέλησα να μιλήσω είναι επειδή τόσα νέα παιδιά που γνωρίζω μου είπαν «βγες, μίλα και εμείς θα ακολουθήσουμε». Αλλά ένας ακόμα πολύ σημαντικός λόγος για μένα είναι ότι δεν μπορώ να εξαιρέσω από την αφήγησή μου το τρίτο πρόσωπο. Δεν μπορώ να πω ψέματα ότι εκείνο το βράδυ ήμασταν μόνον εγώ κι ο σκηνοθέτης. Υπήρχε κι ένα άλλο άτομο εκεί, που μπορεί να θεωρείται θύτης, αλλά για μένα, στην ηλικία που ήταν, ήταν κι αυτός θύμα. Δεν μπορώ στην ηλικία που είμαι τώρα να βγω και να καταστρέψω ή να στοχοποιήσω ή να στιγματίσω ένα παιδί που ήταν τότε 22 ετών και βρέθηκε στη θέση να εκτελεί εντολές από ένα άτομο το οποίο είχε τέτοια δύναμη, όχι μόνο στον χώρο, αλλά και πάνω του. Θέλω να προστατέψω αυτό το παιδί γιατί υπήρξε θύμα - κι ας άσκησε κι αυτός βία επάνω μου. Αλλά ναι. Στην ηλικία που είμαι, μπορώ να διακρίνω τον θύτη από το θύμα.\nΠαρέμεινε στον χώρο. Διακρίθηκε, καταξιώθηκε. Οκτώ χρόνια μετά, το 2013, του έστειλα ένα μήνυμα στο μέσεντζέρ του. Του έστειλα μόνο την ημερομηνία που έγινε το συμβάν. Θα μου πεις, για ποιον λόγο; Ήθελα να γνωρίζει ότι δεν έχω ξεχάσει το κακό που έζησα, ότι εγώ υποφέρω ακόμη. Δεν μου απάντησε βέβαια. Ακόμα πιο μετά, το 2015-16, γνώρισα κάποιον που μου είπε ότι είναι βοηθός του σκηνοθέτη. «Σε παρακαλώ» απάντησα «πες του ότι ο Νίκος Σ. σε σιχαίνεται. Και ξέρει γιατί».\n- Στα νεότερα παιδιά που αγωνίζονται για την καριέρα τους στο θέατρο θέλετε να πείτε κάτι;\nΣτα νέα παιδιά που μου είπαν «βγες και μίλα και θα βγούμε κι εμείς» θέλω να πω: Εγώ δεν διεκδικώ πλέον τίποτα, αλλά, για να εξυγιανθεί ο υπέροχος χώρος του θεάτρου, πρέπει εσείς να βγείτε τώρα όλοι μαζί, ενωμένοι. Όση δύναμη έχουν αυτοί, οι καταξιωμένοι επώνυμοι που δεν τιμούν την τέχνη τους, τόση έχετε κι εσείς. Όση δύναμη έχει ένας σκηνοθέτης, τόση έχουν κι οι ηθοποιοί που θα παίξουν γι' αυτόν. Το θέατρο είναι κοινωνία, συνεργασία δημιουργών. Όσο τον έχετε εσείς ανάγκη, σας έχει κι αυτός. Βγείτε ν' αλλάξετε τους όρους του επαγγέλματός σας. Τώρα είναι η στιγμή.\nΤελευταία ενημέρωση: Δευτέρα, 8 Φεβρουαρίου 2021, 09:09


H «ΤΕΧΝΟΛΟΓΙΣΤΙΚΗ- Γ. Αλεξίου Μ. ΕΠΕ» εταιρεία παροχής λογιστικών και φορολογικών υπηρεσιών, με έδρα την Πατησίων 206 Αθήνα και υποκατάστημα σε Καλογρέζας 11 Χαλάνδρι, αναζητά εξειδικευμένο συνεργάτη προκειμένου να εργαστεί στο ΤΜΗΜΑ ΛΟΓΙΣΤΙΚΗΣ ΔΙΠΛΟΓΡΑΦΙΚΩΝ ΒΙΒΛΙΩΝ, στο υποκατάστημα Χαλανδρίου.\nΠεριγραφή θέσης: ΤΜΗΜΑ ΛΟΓΙΣΤΙΚΗΣ ΔΙΠΛΟΓΡΑΦΙΚΩΝ ΒΙΒΛΙΩΝ\n•\tΠλήρη γνώση Διπλογραφικών Βιβλίων, κλεισίματος ισολογισμού, δηλώσεων Νομικών και Φυσικών προσώπων, εργασιών σε taxis.\n•\tΒασικές γνώσεις εργατικών, μισθοδοσίας.\n•\tΆριστη γνώση προγραμμάτων «HYPER ΛΟΓΙΣΤΙΚΗ» και «TAXSYSTEM».\n•\tΔυνατότητα χειρισμού – προγραμματισμού – επικοινωνίας με πελατολόγιο.\n•\tΕπαγγελματική εμπειρία τουλάχιστον 3 έτη σε τμήμα Λογιστικής Διπλογραφικών Βιβλίων σε Λογιστικό Γραφείο ή Φοροτεχνική Εταιρία.\nΑΤΟΜΙΚΕΣ ΔΕΞΙΟΤΗΤΕΣ -ΧΑΡΑΚΤΗΡΙΣΤΙΚΑ:\n•\tΑξιοπιστία, Εχεμύθεια, Εμπιστοσύνη\n•\tΔυνατότητα εργασίας σε συνθήκες πίεσης\n•\tΤήρηση κανόνων και προγράμματος\nΗ ΕΤΑΙΡΙΑ ΔΙΑΘΕΤΕΙ:\n•\tΠλήρη μηχανογραφημένο περιβάλλον εργασίας\n•\tΟργανόγραμμα, με ακριβή καταγραφή καθηκόντων\n•\tΕργασιολόγιο με αναλυτική καταγραφή εργασιών/πελάτη, για κάθε τομέα εργασίας.\n•\tΠλήρης απασχόληση, Δευτέρα – Παρασκευή (8:00-16:00).\n•\tΑσφάλιση ΙΚΑ.\n•\tΕπιδίωξη μακροχρόνιας και σταθερής εργασιακής σχέσης.\n•\tΜισθός ανάλογος προσόντων.\n•\tΆριστες ανθρώπινες σχέσεις, υψηλή συναδελφικότητα.\n•\tΣυνεχή παροχή σεμιναρίων επαγγελματικής ανάπτυξης και κατάρτισης.


TUI UK: Προσφέρει εξέταση PCR για ταξίδια από 20 λίρες | KerkyraNews.gr - Όλη η Επικαιρότητα με μια ματιά\nΑρχική Ειδήσεις Τουρισμός TUI UK: Προσφέρει εξέταση PCR για ταξίδια από 20 λίρες\nΗ συμφωνία έγινε με την εταιρεία Chronomics και η TUI επιδοτεί το κόστος όταν αγοράζεται η εξέταση, παράλληλα με τις οργανωμένες διακοπές.\nΈχουν συμφωνηθεί τέσσερα πακέτα δοκιμών.\nΤο πακέτο με κόστος 20 £ περιέχει μία εξέταση (flow test) πριν από την αναχώρηση και μία δοκιμή PCR στην επιστροφή, την δεύτερη ημέρα.\nΤο πακέτο £ 60 περιλαμβάνει μία δοκιμή PCR εξερχόμενου με κόστος ταχυμεταφοράς, μία δοκιμή πλευρικής ροής πριν από την αναχώρηση και μία δοκιμή PCR στην επιστροφή την δεύτερη ημέρα.\nΟι δοκιμές για ταξιδιώτες που ταξιδεύουν σε πορτοκαλί προορισμούς ξεκινούν από 50 £.\nΤο πακέτο των £ 50 περιέχει ένα τεστ (flow test) πριν την αναχώρηση και δύο δοκιμές PCR στην επιστροφή, για τις ημέρες δύο και οκτώ.\nΔιατίθεται επίσης επιλογή £ 90, με μία δοκιμή PCR στην αναχώρηση, συμπεριλαμβανομένου του κόστος ταχυμεταφοράς, μία δοκιμή πλευρικής ροής πριν από την αναχώρηση και δύο δοκιμές PCR στην επιστροφή, για τις ημέρες δύο και οκτώ.\nΟι δοκιμές πλευρικής ροής πριν από την αναχώρηση θα περιλαμβάνουν επαλήθευση και πιστοποίηση δοκιμών για επιστροφή στο Ηνωμένο Βασίλειο.\nΕκτός από τα πακέτα εισερχόμενων δοκιμών που απαιτούνται από τους κανονισμούς του Ηνωμένου Βασιλείου, οι πελάτες της TUI μπορούν επίσης να επιλέξουν κιτ που περιλαμβάνει μια πρόσθετη δοκιμή PCR στην αναχώρηση, εάν αυτό απαιτείται από τον προορισμό στον οποίο ταξιδεύουν.\nΕάν ένας προορισμός που έχει κλείσει μετακινηθεί από την πορτοκαλί στην πράσινη λίστα, η TUI είπε ότι θα επιστρέφει τη διαφορά στις τιμές στον τουρίστα.\nΗ εταιρεία περιλαμβάνει την προστασία Covid-19 Cover για όλους τους πελάτες με πακέτα διακοπών που ταξιδεύουν από τις 17 Μαΐου έως τις 31 Αυγούστου και επιτρέπει δωρεάν τροποποιήσεις έως και 14 ημέρες πριν από την αναχώρηση.\nΟ Andrew Flintham, διευθύνων σύμβουλος της TUI UK & Ireland, δήλωσε: «Πάντα πιστεύαμε ότι οι οικονομικά αποδοτικές λύσεις δοκιμών, καθώς και η μέγιστη ευελιξία, θα επιτρέψουν τα ταξίδια αυτό το Καλοκαίρι και μετά. Η έρευνά μας έδειξε ότι οι πελάτες προσβλέπουν στις πολυπόθητες διακοπές τους στο εξωτερικό, αλλά οι οικονομικές και εύκολες δοκιμαστικές λύσεις ήταν απαραίτητες για να γίνει αυτό πραγματικότητα. Τα τέσσερα νέα αποκλειστικά πακέτα δοκιμών έχουν αναπτυχθεί λαμβάνοντας υπόψη τους πελάτες μας. Προσφέρονται σε πολύ μειωμένες τιμές, περιλαμβάνουν πιστοποίηση για ταξίδια και θα είναι μια απλή διαδικασία από την αρχή έως το τέλος. Επίσης, εάν οι απαιτήσεις δοκιμών αλλάξουν μεταξύ αγοράς και ταξιδιού, για παράδειγμα, εάν αγοράσετε ένα πορτοκαλί πακέτο και ο προορισμός μετακινηθεί στην πράσινη λίστα, θα επιστρέφουμε απλώς τη διαφορά”.\nΟ Flintham πρόσθεσε: «Ενώ περιμένουμε την επικείμενη ανακοίνωση για το ποιες χώρες θα εντάσσονται στους διαφορετικούς καταλόγους, συνεχίζουμε να σχεδιάζουμε την επιστροφή μας στους ουρανούς από τις 17 Μαΐου. Αναγνωρίζουμε ότι ορισμένοι πελάτες ενδέχεται να χρειαστεί να αλλάξουν τις διακοπές τους, οπότε οποιοσδήποτε πελάτης μπορεί να αλλάξει δωρεάν τις ημερομηνίες, 14 ημέρες πριν από το ταξίδι – και τυχόν επιπλέον έξοδα που σχετίζονται με το Covid-19 που δεν θα καλύπτονταν από τακτική ταξιδιωτική ασφάλιση θα αφαιρεθούν με την δωρεάν προστασία Covid-19.\nΟ Tom Stubbs, διευθύνων σύμβουλος της Chronomics, δήλωσε: «Ήταν μια εξαιρετικά δύσκολη χρονιά για όλους, και η προοπτική να μπορέσουμε να κάνουμε διακοπές φέτος το καλοκαίρι είναι εξαιρετικά σημαντικό για πολλούς ανθρώπους. Είμαστε πολύ χαρούμενοι που συνεργαζόμαστε με την TUI UK για να το κάνουμε πραγματικότητα για οικογένειες σε όλη τη χώρα. Είμαστε πολύ περήφανοι που βοηθούμε σε αυτό”.\nΠροηγούμενο άρθροΠατέρας 22χρονου σάτυρου: Το παιδί μου είναι πολύ καλό και ευαίσθητο\nΕπόμενο άρθροΖάκυνθος: Επιχειρηματίας νεκρός από πυροβολισμούς – Είχε γλιτώσει παλιότερα από ενέδρα


Νέα ταινία από τον σκηνοθέτη του ‘Brokeback Mountain’, Ang Lee | Mixtape.gr\nΟ σκηνοθέτης του βραβευμένου με Oscar "Brokeback Mountain", Ang Lee θα σκηνοθετήσει την ταινία "Taking Woodstock", η οποία βασίζεται στο βιβλίο που έγραψε Elliot Tiber. Μέσα σε αυτό, ο συγγραφέας μας αφηγείται τη ζωή του την περίοδο των πολιτικών αναταραχών του καλοκαιριού του 1969.\nΟ πρωταγωνιστής μας, βοηθάει τους Εβραίους γονείς του να συντηρήσουν το ετοιμόρροπο μοτέλ τους στα Catskill Mountains. Παράλληλα, διατηρώντας κρυφή την ομοφυλοφιλική του φύση από αυτούς, συναναστρέφεται με χαρακτηριστικές μορφές της εποχής όπως ο Truman Capote, ο Tennessee Williams, ο Andy Warhol και ο ταλαντούχος νεαρός φωτογράφος Robert Maplethorpe.\nΣτην προσπάθεια του να αναβιώσει την οικογενειακή επιχείρηση, διοργανώνει παραστάσεις, μιούζικαλ και τοπικά φεστιβάλ. Όταν μαθαίνει λοιπόν, ότι οι διοργανωτές του Woodstock χάνουν την άδειά τους να κάνουν το Φεστιβάλ στο Wallkill, προσφέρεται να τους βρει καινούριο τόπο διεξαγωγής. Έτσι, βρίσκεται τελικά, "μπλεγμένος" σε μια δίνη γεγονότων που όχι μόνο θα αλλάξουν τη ζωή του αλλά και θα καθορίσουν μια ολόκληρη γενιά.\nΤην προσαρμογή των απομνημονευμάτων του Tiber έχει αναλάβει ο σεναριογράφος James Schamus. Lee και Schamus μάλιστα, έχουν αρχίσει να απαριθμούν τις συνεργασίες τους που δεν είναι και λίγες. "Crouching Tiger,Hidden Dragon" και "Lust Caution" ("Ο Αναχωρητής") είναι αυτές που μας έρχονται εύκολα στο νου και από ότι φαίνεται έπεται συνέχεια…\nΟ Ang Lee στο imdb\nΗ καριέρα του James Schamus\nΣκηνή από την ταινία "Crouching Tiger,Hidden Dragon" (2000)


Το ΄πε και το 'κανε ο Άμπε: σε καραντίνα το 44% των Ιαπώνων | Η Εφημερίδα των Συντακτών\nΟ πρωθυπουργός της Ιαπωνίας, Σίνζο Άμπε\nΟ πρωθυπουργός της Ιαπωνίας, Σίνζο Άμπε, κήρυξε σε κατάσταση εκτάκτου ανάγκης, η οποία θα διαρκέσει ένα μήνα, το Τόκιο και ακόμη έξι μεγάλες περιφέρειες της χώρας, που καλύπτουν το 44% του πληθυσμού, ώστε να περιορίσει την εξάπλωση του Covid-19 στη χώρα. Την ίδια ώρα, έθεσε σε εφαρμογή μέτρα συνολικής αξίας περίπου 1 τρισ. δολαρίων για να στηρίξει την οικονομία της χώρας που έχει πληγεί από την κρίση που προκάλεσε η πανδημία.\nΤο καθεστώς εκτάκτου ανάγκης προβλέπει ότι οι αρχές θα μπορούν να επιβάλουν μεγάλους περιορισμούς στις μετακινήσεις των πολιτών, θα κλείσουν επιχειρήσεις, εμπορικά κέντρα, καταστήματα και εστιατόρια, θέατρα, μπαρ. Ωστόσο, δεν θα περιλαμβάνει ποινές, καθώς εκτιμούν ότι οι πολίτες θα συμμορφωθούν στις οδηγίες, λόγω και της κουλτούρας της χώρας. Τα καταστήματα τροφίμων, τα φαρμακεία, τα μέσα μεταφοράς, οι τράπεζες και οι δημόσιες υπηρεσίες θα λειτουργούν κανονικά.\nΣτη συνέντευξη Τύπου που έδωσε ο πρωθυπουργός της Ιαπωνίας, είπε ότι «δεν είναι καθόλου υπερβολή να πούμε ότι η οικονομία της Ιαπωνίας, και η παγκόσμια οικονομία, αντιμετωπίζει τη σοβαρότερη κρίση μετά τον β' παγκόσμιο πόλεμο. Θα προστατέψουμε τις θέσεις εργασίας και την ανθρώπινη ζωή με κάθε κόστος».\nΤόνισε ότι αν περιοριστούν οι ανθρώπινες επαφές σε ποσοστό 70-80%, η αύξηση των κρουσμάτων της ασθένειας θα κορυφωθεί μέσα σε δύο εβδομάδες, πριν αρχίσει να παίρνει την κατιούσα. Τόνισε δε ότι το σύστημα υγείας και οι θέσεις ΜΕΘ βρίσκονται πολύ κοντά στον κορεσμό εξαιτίας της πανδημίας.\nΗ Ιαπωνία, που μέχρι πολύ πρόσφατα δεν είχε παρουσιάσει έξαρση κρουσμάτων του κορονοϊού, μέσα σε πέντε ημέρες παρουσίασε διπλασιασμό των περιστατικών, που έφτασαν τα 1.200 με επίκεντρο την πρωτεύουσα Τόκιο, αλλά και μεγάλες πόλεις όπως η Οσάκα.\nΣύμφωνα με τον πρωθυπουργό Άμπε, οι ειδικοί εκτιμούν ότι τα κρούσματα θα μπορούσαν να φτάσουν τις 10.000 μέσα σε δύο εβδομάδες και τις 80.000 σε ένα μήνα και για τον λόγο αυτό η κατάσταση έκτακτης ανάγκης ήταν απολύτως αναγκαία.\nΠακέτο 1 τρισ. δολάρια\nΤο υπουργικό συμβούλιο της Ιαπωνίας σήμερα επικύρωσε το πακέτο οικονομικών μέτρων ύψους 990 δισ. δολαρίων (108 τρισ. γεν) που ισούται περίπου σε 20% του ΑΕΠ της χώρας.\nΓια να καθησυχάσουν τους πολίτες οι υπουργοί της κυβέρνησης καθησύχασαν τους πολίτες ότι υπάρχει επάρκεια αγαθών, ψαριών, φρούτων και λαχανικών και ότι δεν πρόκειται να διαταραχθεί η αλυσίδα τροφοδοσίας.\nΑΣΙΑ/ΕΙΡΗΝΙΚΟΣ 21.05.2020, 10:41\nΕλπίδες για την ανάκαμψη της οικονομίας της Ιαπωνίας δημιουργεί η απόφαση της ιαπωνικής κυβέρνησης να αρθεί η κατάσταση έκτακτης ανάγκης στις νομαρχίες Οσάκα, Κιότο και Χιόγκο, καθώς τα νέα κρούσματα μόλυνσης...


Ιωάννινα-5ο CASTLE ROCK FESTIVAL: Η ιστορία του Ροκ 9, 10, 11/8, - EPIRUS TV NEWS\nΙωάννινα-5ο CASTLE ROCK FESTIVAL: Η ιστορία του Ροκ 9, 10, 11/8,\nepirustvnews 8/05/2021 08:32:00 π.μ.\nΗ ΙΣΤΟΡΙΑ ΤΟΥ ΡΟΚ ΜΕ ΤΟ ΓΙΩΡΓΟ ΓΑΚΗ\nΤο Πνευματικό Κέντρο Δήμου Ιωαννιτών παρουσιάζει την «Ιστορία του Ροκ».\nΈνα ταξίδι στην ιστορία της ροκ μουσικής μας αφηγείται ο Γιώργος Γάκης αναγγέλλοντας, παράλληλα, μέσα από αυτές τις τρεις βραδιές το επερχόμενο 5ο Castle Rock Festival (23, 24 και 25 Αυγούστου 2021).\nΠαράλληλα με αφήγηση και προβολή βίντεο από μεγάλες στιγμές της ροκ μουσικής, ο Γιώργος Γάκης θα ερμηνεύσει γνωστά και αγαπημένα ροκ τραγούδια. Το βίντεο επιμελήθηκε ο Κώστας Κοσκερίδης.\n«Η ιστορία του ροκ» θα παρουσιαστεί:\nΤη Δευτέρα 9 Αυγούστου 2021, στον Κατσικά (πλατεία Κατσικά)\nΤην Τρίτη 10 Αυγούστου 2021, στο Σταυράκι (Δημοτικό Σχολείο Σταυρακίου)\nΤην Τετάρτη 11 Αυγούστου 2021, στους Λιγκιάδες.\nΙωάννινα-5ο CASTLE ROCK FESTIVAL: Η ιστορία του Ροκ 9, 10, 11/8, Reviewed by epirustvnews on 8/05/2021 08:32:00 π.μ. Rating: 5


Στάματης Φασουλής: Η μεγάλη μπηχτή για τους παίχτες.... - Tvnea.com ©\nΣτάματης Φασουλής: Η μεγάλη μπηχτή για τους παίχτες....\nΜεγάλο «καρφί» από τον κριτή του Your Face Sounds Familiar στον αέρα του 8ου live.\nΟ Σταμάτης Φασουλής σχολιάζοντας την εμφάνιση της Ιρένε Τροστ στο Your Face Sounds Familiar ως Britney Spears, αναφέρθηκε στο προηγούμενο live, στο οποίο οι κριτές της είχαν δώσει όλοι τα 12άρια τους. Παρ’ όλ’ αυτά, τότε, κανείς από τους συμπαίκτες της δεν της έδωσαν το 5άρι τους για την Emeli Sande που ενσάρκωσε, όπως επισήμανε ο Σταμάτης Φασουλής.\n«Η προσπάθεια ήταν εξαιρετική, γιατί ήταν πολύ δύσκολο αυτό που είχες να κάνεις και μπράβο σου. Το είχες μελετήσει. Άσχετο αν πολλές φορές δεν γινόταν ή και να γινόταν. Αυτή η κυρία διαθέτει ένα πράγμα που ή το έχεις ή δεν το έχεις. Εσύ είσαι πιο συναισθηματική στην εκφορά σου.\nΕίναι ένα ροζ επιθετικό αυτή η γυναίκα, σαν επιθετική τσιφλόφουσκα, είναι περίεργο. Οι κινήσεις σου ήταν μελετημένες, ακόμα και όταν είχες δυσκολίες στο παπούτσι, αλλά δεν υπήρχε αυτή ροζ πάχνη που έχει γύρω της αυτή. Τώρα βέβαια μη με πιστεύεις και πολύ, δεν είμαι και ο πιο κατάλληλος γιατί θυμάμαι την προηγούμενη φορά σου βάλαμε όλοι 12 και κανένας από τους συμπαίκτες σου δεν καταδέχτηκε να σου βάλει ένα 5. Οπότε μπορεί να κάνω και λάθος. Ήσουν πάρα πολύ καλή» ανέφερε συγκεκριμένα ο κριτής.\n«Αυτό ήταν μεγάλη μπηχτή. Μεγάλο καρφί. Μεγάλη βόμβα» σχολίασε ο Φώτης Σεργουλόπουλος.


«Κυανόλευκος» και επίσημα ο Πασάς - «kyanolefkos» kai episima o pasas\nΗ ανακοίνωση του Ηρακλή: «Το ποδοσφαιρικό τμήμα του Ηρακλή ανακοινώνει ότι ο Γιάννης\nΠασάς θα είναι μέλος της ομάδας μας για τα επόμενα δύο χρόνια. Ο Γιάννης (γεν.1990,ύψος 1.84) ξεκίνησε την καριέρα του από την ομάδα νέων του Παναιτωλικού. Στην συνέχεια αγωνίστηκε στον Ηρακλή (2014-2017) με 74 συμμετοχές και 3 γκολ, ενώ τη χρονιά 2017-2018 έπαιξε στον Άρη (25συμ. 5 γκολ). Αγωνίζεται στην επίθεση. Γιάννη, καλώς ήρθες πάλι στον Ηρακλή και σου ευχόμαστε υγεία και αγωνιστική επιτυχία με τον Ημίθεο στο στήθος».\nπασας, ηρακλης, γεν, γκολ, Καλή Χρονιά, δουλεια, καριερα, υγεια, υψος, γκολ, διοικηση, επιτυχια, ηρθες, ομαδα, συνεχεια, τμημα, ξεκινησε\njj abrams, κυνηγι, σπο, ciara, βρεχει κεφτεδες\nΑιγάλεω: «Κυανόλευκος» ο Μπελερής\nΚαλάθης: Η τέχνη της πάσας από τον «μαέστρο» (vid+pics)\nΚαλάθης: Ο... μετρ της πάσας! (pics &vid)\nΚισσαμικός - Άρης 2-3: Πασάς στην Κρήτη ο Άρης!


Κινητοποιήσεις για τον φασισμό αλλά και το αεροδρόμιο από... - Flashnews.gr\nΚινητοποιήσεις για τον φασισμό αλλά και το αεροδρόμιο από την ΕΛΜΕ Χανίων\nΣε δυο κινητοποιήσεις θα συμμετάσχει η ΕΛΜΕ Χανίων το προσεχές χρονικό διάστημα.\nΠρόκειται για την κινητοποίηση που θα πραγματοποιηθεί την Κυριακή 12 Μάρτη στις 11:00πμ στην πλατεία Δικαστηρίων και τη μηχανοκίνητη πορεία στο αεροδρόμιο, ως διαμαρτυρία για την παραχώρηση του αεροδρομίου στη Fraport.\nΗ δεύτερη κινητοποίηση αφορά στο συλλαλητήριο που θα πραγματοποιηθεί το Σάββατο στις 18 Μαρτίου στην πλατεία της Δημοτικής Αγοράς στη 1 το μεσημέρι, ημέρα διεθνούς δράσης κατά του ρατσισμού, του πολέμου, του φασισμού και της φτώχειας.\nΑκολουθούν οι ανακοινώσεις της ΕΛΜΕ Χανίων για τη συμμετοχή της στις δυο κινητοποιήσεις:\nΣΥΛΛΑΛΗΤΗΡΙΟ ΤΟ ΣΑΒΒΑΤΟ 18 ΜΑΡΤΗ ΣΤΑ ΧΑΝΙΑ\n«Να ακυρωθεί η συμφωνία της ντροπής ΕΕ – Τουρκίας\nΕνάντια στην ακροδεξιά και τους νεοναζί.\nΣυλλαλητήριο πλατεία της Δημοτικής Αγοράς 13:00\nΈνα χρόνο μετά, παρά τις κυβερνητικές εξαγγελίες και τους πακτωλούς χρημάτων που ξοδεύονται μέσω των ΜΚΟ και όχι μόνο, οι συνθήκες «φιλοξενίας» των προσφύγων στα στρατόπεδα όχι απλά παραμένουν προσβλητικές για την ανθρώπινη αξιοπρέπεια και απάνθρωπες, αλλά χειροτερεύουν και τα κέντρα υποδοχής μετατρέπονται σε κέντρα κράτησης. Οι νεκροί πρόσφυγες μέσα στα στρατόπεδα υπογραμμίζουν την αθλιότητα των συνθηκών που επικρατούν αλλά και την αναλγησία της κυβερνητικής πολιτικής απέναντί τους. Ένα χρόνο μετά, η ΕΕ μαζί με την υπόλοιπη «πολιτισμένη Δύση» συνεχίζει αμείωτα τους πολέμους και τις ιμπεριαλιστικές επεμβάσεις και κλιμακώνει τη ρατσιστική και αντιπροσφυγική πολιτική της. Η Ευρώπη Φρούριο συνιστά μια νέα ποιότητα συνολικής αντιδημοκρατικής στροφής στο όνομα της ασφάλειας.\nΈνα χρόνο μετά, η κυβέρνηση ΣΥΡΙΖΑ-ΑΝΕΛ εναρμονίζεται πλήρως με τις πολιτικές της ΕΕ, θεωρεί την προσφυγιά παρανομία, τους πρόσφυγες και τους μετανάστες κατάδικους, υιοθετεί μέτρα αποτροπής, επαναπροωθήσεων, απελάσεων και εγκλεισμού, αναλαμβάνοντας το ρόλο του θεματοφύλακα της συμφωνίας ΕΕ - Τουρκίας, που φτάνει σε σημείο ο Υπουργός κ. Μουζάλας να εισβάλει μαζί με τα ΜΑΤ στο Ελληνικό για να σπάσει την απεργία πείνας.\nΈνα χρόνο μετά η ελληνική κυβέρνηση χρησιμοποιεί τους πρόσφυγες ως διαπραγματευτικό χαρτί στις διαπραγματεύσεις με τους θεσμούς.\nΈνα χρόνο μετά η ΕΕ επιχειρεί να επεκτείνει τη συμφωνία με την Τουρκία, δρομολογώντας καινούρια συμφωνία με τη Λιβύη, το λιμενικό της οποίας εκπαιδεύεται στη βάση της Σούδας. Με αυτό τον τρόπο υπογραμμίζεται η συμμετοχή των ελληνικών κυβερνήσεων στη διαμόρφωση της Ευρώπης-φρούριο.\n• Ενάντια στον ρατσισμό και τη στοχοποίηση προσφύγων και μεταναστών.\n• Ενάντια στην ακροδεξιά και τη φασιστική απειλή.\n• Για την κατάργηση της συμφωνίας της ντροπής ΕΕ - Τουρκίας και των επιμέρους αντίστοιχων συμφωνιών.\n• Ενάντια στις αντιπροσφυγικές κυβερνητικές πολιτικές των χωρών της ΕΕ.\n• Ενάντια στο Δουβλίνο 3.\n• Για να μπει φραγμός στους πολέμους και τις ιμπεριαλιστικές επεμβάσεις και στη συμμετοχή της Ελλάδας σε αυτούς.\n• Για να ανοίξουν τα σύνορα σε πολιτικούς και οικονομικούς πρόσφυγες και να σταματήσουν οι απελάσεις.\n• Να κλείσουν τα στρατόπεδα και να φιλοξενηθούν αξιοπρεπώς οι πρόσφυγες μέσα στον οικιστικό ιστό.\n• Για ίσα δικαιώματα και αξιοπρέπεια για όλες-ους. Για ισότιμη και χωρίς διακρίσεις πρόσβαση των προσφυγόπουλων στην εκπαίδευση.\n• Για νομιμοποίηση των μεταναστών απόδοση χαρτιών και δικαιωμάτων.\n• Ενάντια στις πολιτικές της φτώχειας και της εξαθλίωσης.\nΣτις 18 Μάρτη καλούμε σε μαζική, ενωτική συγκέντρωση στην πλατεία της Δημοτικής Αγοράς στη 13:00.»\nΜΑΖΙΚΟΣ ΑΓΩΝΑΣ ΕΝΑΝΤΙΑ ΣΤΗΝ ΙΔΙΩΤΙΚΟΠΟΙΗΣΗ ΤΟΥ ΑΕΡΟΔΡΟΜΙΟΥ ΧΑΝΙΩΝ\n«To ΔΣ της ΕΛΜΕ Χανίων καταγγέλλει την ιδιωτικοποίηση του αεροδρομίου των Χανιών «Ι. Δασκαλογιάννης» όπως και των υπόλοιπων 13 περιφερειακών αεροδρομίων που αποφάσισε η κυβέρνηση ΣΥΡΙΖΑ – ΑΝΕΛ, συνεχίζοντας το έργο των προηγούμενων κυβερνήσεων ΠΑΣΟΚ- ΝΔ . Με συνοπτικές διαδικασίες, με συμβάσεις αποικιακού χαρακτήρα αλλά και με σοβαρές νομοθετικές παραβιάσεις η σημερινή κυβέρνηση χαρίζει τα αεροδρόμια στο γερμανικό και ελληνικό κεφάλαιο για ένα κομμάτι ψωμί.\nΟι δεσμεύσεις του 3ου μνημονίου, αλλά και η στρατηγική της ΕΕ και ΔΝΤ για το ξεπέρασμα της κρίσης εφαρμόζεται μέσα από την πολιτική της αρπαγής της δημόσιας περιουσίας. Το πλιάτσικο που ξεκίνησε με λιμάνια, δρόμους, τηλεπικοινωνίες, ενέργεια , σπίτια κλπ συνεχίζεται με την ληστρική σύμβαση παράδοσης και με ελάχιστο κόστος, με την οποία ξεπουλούν μία επιχείρηση, απογυμνωμένη από χρέη, δεσμεύσεις, υποχρεώσεις, χρεώνοντας στο κράτος και τους εργαζόμενους τις όποιες υποχρεώσεις της εταιρίας προκύψουν στη συνέχεια. Έτσι. η Fraport παίρνει το αεροδρόμιο χωρίς υποχρέωση να πληρώνει ΕΝΦΙΑ, δημοτικά τέλη και έξοδα περιβαλλοντικών μελετών. Δεν δεσμεύεται να διατηρήσει τους υπαλλήλους της ΥΠΑ, παρά να επαναπροσλάβει κάποιους από αυτούς με τις γνωστές σε όλους ελαστικές εργασιακές σχέσεις και μισθούς πείνας.\nTo ΔΣ της ΕΛΜΕ Χανίων καλεί τους εργαζόμενους , την νεολαία, τα πρωτοβάθμια σωματεία, τις συλλογικότητες να αντιπαλέψουν αυτήν την πολιτική, με την οποία όχι μόνο ξεπουλιέται ο δημόσιος πλούτος, αλλά ταυτόχρονα τα δημόσια αγαθά μετατρέπονται σε πανάκριβα εμπορεύματα ενισχύοντας την κερδοφορία ξένου και ντόπιου κεφαλαίου. Ο αγώνας αυτός είναι ανάγκη να στηριχθεί ενωτικά από τους εργαζόμενους και το λαό, σε αντίθεση με τις καθεστωτικές πολιτικές δυνάμεις που είτε σε ρόλο κυβέρνησης ή αντιπολίτευσης είτε σε ρόλο περιφερειακών ή δημοτικών αρχών, μένουν πιστές στους νόμους της αγοράς και στη διευκόλυνση του κεφαλαίου και συναινούν να παραδώσουν το αεροδρόμιο στη Fraport.\nΤο ΔΣ της ΕΛΜΕ Χανίων καλεί σε αγώνα για\n• Δημόσια αεροδρόμια , με ασφαλείς , φτηνές και δημόσιες συγκοινωνίες για τους πολίτες.\n• Καμιά ιδιωτικοποίηση της δημόσιας περιουσίας\n• Μόνιμη, σταθερή εργασία για όλους με όλα τα εργασιακά, ασφαλιστικά, μισθολογικά δικαιώματα, με ταυτόχρονη μείωση του χρόνου εργασίας για όλους.\nΌλοι στην κινητοποίηση Κυριακή 12 Μάρτη στις 11:00πμ, πλατεία Δικαστηρίων και μηχανοκίνητη πορεία στο αεροδρόμιο»\nΠαρασκευή, 10 Μαρτίου 2017, 07:16


Δημοσίευση: 04 Μαϊ 2021 18:05\nΜόνος σε «κορονοπάρτι»\nΑυτό ήταν ένα ωραίο Πάσχα ... Ξεθαρρέψαμε. Και μαζευτήκαμε εκεί στην πιλοτή φίλοι και συγγενείς.Ψήσαμε και φάγαμε, ήπιαμε και χορέψαμε ξανά μαζί κι όχι σαν πέρυσι που, φοβισμένα ποντίκια, μην κολλήσει τον ιό ο ένας στον άλλο, κρυφτήκαμε στα λαγούμια μας. Και φέτος υπάρχει αρρώστια, αλλά το συνηθίσαμε πια, δεν τρομάζουμε, εμβολιάστηκαν και οι μεγαλύτεροι, μια χαρά ...\nΤην παράσταση έκλεψε για άλλη μια φορά η γιαγιά Αναστασιά, «γραία ογδοηκοντούτης» όπως θα την περιέγραφε ο Παπαδιαμάντης, θαλερή και κοτσονάτη, ήτις ελθούσα στο τσακίρ κέφι (δεν ήθελε και πολύ, μια ζωή ζεβζέκα την έλεγαν και ήταν) «δεν έβαλε κώλο καταή». Σαν άρχισαν τα κλαρίνα στο YouTube που τα εγγόνια είχαν συνδέσει για το πασχαλινό γλέντι η Αναστασιά άρχισε να χορεύει μονάχη στην αρχή, μετά έπιανε να παρασέρνει μία – μία εγγόνες κι εγγονούς. Μα πού να σηκωθούν, μισοκοιμισμένοι ακόμη, είχαν πιάσει από μια γωνιά, έπιναν εσπρέσσο, μασούλαγαν κάτι τσουρέκια και είχαν χαθεί στην περιήγηση του κινητού. Δεν λες που ξύπνησαν κιόλας; Στις έξι το πρωί γύρισαν σπίτι, όπως έλεγε με φανερή απελπισία η μάνα τους, - «τι να τα κάνεις;» φοιτητές είναι πια, μαζεύονται νομίζεις;».\nΠού να μαζευτούν; Όλη τη Μεγάλη Εβδομάδα κει πάνω στον Λόφο του Φρουρίου, γινόταν ως αργά της τρελής το πανηγύρι. Πέρασα ένα βράδυ, μεγάλη Πέμπτη ήτανε, επιστρέφοντας σπίτι στα Ταμπάκικα, και δεν πίστευα στα μάτια μου. Θα ήταν δύο, τρεις, τέσσερις χιλιάδες παιδιά στην πλατεία στο Μπεζεστένι; Σου λέω τρόμαξα! Τι ήθελα και πήγα από κει και δεν κατηφόριζα στη γειτονιά απ’ την ήσυχη οδό Δήμητρας; Μέχρι που ενστικτωδώς έβγαλα απ’ την τσέπη και τη δεύτερη μάσκα και τη φόρεσα κι αυτή για να διασχίσω το πλήθος. Τέτοιος φόβος! Μου την έδωσαν τόσο πολύ στα νεύρα, ώστε αν είχα τη δύναμη θα άρχιζα να τους ρίχνω σφαλιάρες – «καλά είστε ντιπ βλαμμένα;». Κάντε πιο κει βρε, έσπρωχνα να περάσω, μα ποιος να με ακούσει; Θόρυβος από τα μαγαζιά που έπαιζαν μουσική, βαβούρα από κινητά που έπαιζαν κάτι κορεάτικα γρατζουνίσματα σαν μουσική. Και σου τα λέω εγώ αυτά που με λες και γερόλυκο της ροκ, που έχω ακούσει και ακούω ακόμη ό,τι πιο ψαγμένο μπορείς να σκεφτείς, αυτά τα σημερινά δεν είναι μουσική, η παρακμή της μουσικής είναι.\nΑντιλήφθηκα έτσι πως βρισκόμουνα στο μάτι του κυκλώνα ενός «κορονοπάρτι», απ’ αυτά που είδαμε στην Αθήνα. Λέω, δεν μπορεί, αυτά δεν γίνονται στη Λάρισα, αλλά να που γίνονται, δηλαδή τι, οι άλλοι στην Αθήνα τι είναι, πιο μάγκες;\nΜα, καλά, πού είναι η Αστυνομία; Απαγόρευση κυκλοφορίας μετά τις 9, υπάρχει ή δεν υπάρχει; Τα μαγαζιά γιατί σερβίρουν; Άνοιξε η εστίαση και δεν το πήραμε είδηση; Ευτυχώς όλα αυτά απλώς τα σκεφτόμουνα. Γιατί, έτσι και τα έλεγα φωναχτά, πολύ δεν ήθελαν να μου πουν καμιά κουβέντα, «έλα ρε μπάρμπα, εντάξει, ηρέμησε» - άκου ρε, «μπάρμπας» εγώ (!) που άμα θες να ξερ’ς φοράω χαλαρά σκισμένα τζην, φουτεράκια adidas (γνήσια) και sneakers απ’ τον «Ζάρα» - σχεδόν μια ώρα ουρά περίμενα μέχρι να μπω να τα αγοράσω.\nΔεν ξέρω αν τρόμαξα απ’ το πλήθος – έχω ξεμάθει κιόλας να βλέπω τόσους ανθρώπους μαζί. Ούτε κι από το γεγονός ότι δεν φορούσε κανένας σχεδόν μάσκα – καλά ρε, μας δουλεύετε; Τα λένε τόσοι και τόσοι γιατροί στα πρωινάδικα ή δεν τα λένε; Κι αν εσείς ως νέοι την έχετε δει άτρωτοι κι αθάνατοι, εμάς που μεγαλώσαμε και φοβούμαστε δεν μας σκέφτεστε; Που έρχεστε κάθε βράδυ σπίτι και Κύριος οίδε τι (μάς) κουβαλάτε; Θα αρρωστήσει μετά ο γονιός σας και θα χεστείτε απάνω σας, αλλά αυτά τα σκέφτονται από πριν, μεγάλε μου γκέγκε;\nΑλλά τρόμαξα κι από κάτι άλλο. Τα έλεγα και στους φίλους μου και δεν με καταλάβαινε κανείς- παράπονο το ’χω. Όλα αυτά τα παιδιά κάθονταν εκεί, σχεδόν αμίλητα. Όρθια, ή καθισμένα στα πέτρινα πεζούλια, με ένα κουτί μπίρα, τζιν, ουίσκι, του διαόλου τα κέρατα τέλος πάντων στο χέρι και ... μούγκα. Δεν πολυμιλούσαν, δεν έμοιαζαν να φλερτάρουν, δεν έκαναν πλάκα, να πω εντάξει βρε παιδί μου, καιρό είχαν να βρεθούν, κάνουν την ψυχοθεραπεία τους. Αντίκρισα, αντιθέτως, ένα πλήθος από μοναξιές, από περιφερόμενες ατομικότητες που κουνιόντουσαν στον ρυθμό μιας άγριας κι αλλόκοτης μουσικής, με το βλέμμα στραμμένο στο άπειρο. Ένα κλίμα αποξένωσης, ανίας και υπεροπτικής βαρεμάρας κυριαρχούσε. Δεν με γελάς εμένα, εγώ δουλεύω μια ζωή με παιδιά και τα πιάνω αυτά στον αέρα. Δεν ήταν υγεία αυτό το πράμα, δεν ήταν γλέντι, ξεσάλωμα, μια παρεΐστικη έξαψη. Προφανώς και δεν περιμένεις να κάθονται όλοι γύρω από μια κιθάρα και να τραγουδάνε .... Πουλόπουλο, - θυμάσαι; - «θα πιω απόψε το φεγγάρι» και άλλα τέτοια γλυκανάλατα και να ανταλλάσσουν κρυφές ερωτικές ματιές. Αλλά, σου λέω εδώ έχουμε να κάνουμε με κάτι εντελώς καινούργιο. Αχαρτογράφητο. Κι επειδή ίδιες ακριβώς εικόνες μετέφερε η τηλεόραση τη μια από το Λίβερπουλ, τη άλλη από Βερολίνο το λες και παγκόσμιο.\nΑλλά να σου πω κάτι νέε και ωραίε μου; Την αισθητική της μουσικής και το στυλ που θα διασκεδάζεις δεν το κρίνω. Κάθε γενιά κάπως τη βρίσκει, κάθε γενιά γράφει τη δική της σελίδα. Κάθε γενιά θα προκαλεί τις προηγούμενες που πάντα θα φρικάρουν με τα «νέα ήθη». Με θυμάμαι έφηβο να ακούω hardrock και η μάνα μου σε κατάσταση υστερίας να λέει «Νίκο, δεν πάμε καλά, κάτι έπαθε το παιδί ...», αλλά ο Νίκος γελούσε γιατί τα ίδια έλεγαν και οι δικοί του γι’ αυτόν όταν ξεβιδωνόταν να χορεύει ροκ εντ ρολ βάζοντας στο πικάπ δισκάκια του Πρίσλεϊ...\nΠλην όμως νέε και ωραίε μου, εδώ μιλάμε για ασφάλεια και για ζωή. Δεν γίνεται με τα πάρτι να κοιτάς μόνο την ... πάρτη σου. Τι μου παριστάνεις δηλαδή; Τον κουρασμένο; Θες μήπως να μασήσω τη νέα μπούρδα των τηλεδημοσιογράφων ότι ο λαός «εμφανίζει κόπωση μετά την πολύμηνο εγκλεισμό στο σπίτι;». Όχι, δεν μασάω. Άμα έρθει κανένα ασθενοφόρο να σε παραλάβει για καμιά ΜΕΘ, τότε να δω πόσο ... κουρασμένος θα είσαι. Περνιέσαι για επαναστατημένος; Εκδικείσαι αυτούς που σου φόρεσαν μάσκα και σ’ έκλεισαν μέσα; Αλήθεια, ποιοι είναι «αυτοί»; Κάποιοι που θέλουν το κακό σου; Και υπάρχει πραγματική ελευθερία χωρίς όρια; Όλο και κάποιος πεφωτισμένος φιλόλογος θα βρέθηκε στο σχολείο να σου το πει... Εσύ έχεις απλά την ευθύνη να το τηρήσεις. Και δεν είσαι μικρός για να σε συγχωρήσω. Κανένας δεν είναι μικρός, ο κορονοϊός μας μεγάλωσε όλους απότομα...


Μάρκος Σεφερλής – Έλενα Τσαβαλιά: Νέα βραδινή έξοδος με την ομάδα του Mega με μία! - Tlife.gr\n12.11.2014 | 07:07\nΜάρκος Σεφερλής – Έλενα Τσαβαλιά: Νέα βραδινή έξοδος με την ομάδα του Mega με μία!\nΟ Μάρκος Σεφερλής και η Έλενα Τσαβαλιά δεν έχουν σταματήσει να βγαίνουν από τότε που ξεκίνησε η εκπομπή “Mega με μία”. Οι δύο παρουσιαστές του πρωινού του Μεγάλου καναλιού παρά το φορτωμένο τους πρόγραμμα κάνουν συνεχώς βραδινές εξόδους.\nΈχουν πάντα στο πλευρό τους ανθρώπους από την ομάδα, ενώ συχνά επιλέγουν να βγαίνουν ξεχωριστά. Ο ηθοποιός και η σύζυγός του έχουν επιλέξει στερούνται χρόνο από την ξεκούρασή τους έτσι ώστε να τιμούν με αυτό τον τρόπο τους καλεσμένους τους.\nΑυτή τη φορά το TLIFE τους συνάντησε στη μουσική σκηνή που εμφανίζεται η Νατάσα Θεοδωρίδου με τον Γιώργο Θεοφάνους. Ο γνωστός μουσικοσυνθέτης ήταν πρόσφατα καλεσμένος στην εκπομπή του Μάρκου και της Έλενας και εκείνοι ανταπόδισαν την επίσκεψη!\nΦυσικά, ο κωμικός ηθοποιός δεν παρέλειψε να ανέβει στη σκηνή και να κάνει το δικό του "show" μαζί με τους δύο αγαπημένους καλλιτέχνες.\nΤο ίδιο έκανε και η συνεργάτιδα της εκπομπής, Χριστίνα Πολίτη η οποία μετά την θητεία της στο "Just the two of us" έχει μεγαλύτερη άνεση να τραγουδάει μπροστά σε κοινό!\nΗ Έλενα φρόντισε να καταγράψει με το κινητό της όλα τα highlights της βραδιάς!


.Σωματείο Βάσης Ανέργων & Επισφαλώς Εργαζόμενων Άρτας: Κοκορομαχίες στην αρένα «Μemorandum III»\nΟ Τσίπρας τους έδωσε μια καλή πρόγευση με την ομιλία του στη φιέ-στα του Ταε Κβον Ντο. Αφού προηγουμένως είχε δημιουργήσει τεχνηέντως τον «εχθρό ΔΝΤ», που τάχα κρατάει την πιο ακραία στάση, ενώ τα ευρωπαϊκά μέλη της τρόικας δείχνουν ευελιξία και υποχωρητικότητα, κατανοώντας τα κοινωνικά προβλήματα που αντιμετωπίζει η κυβέρνηση, στη συνέχεια ταύτισε τον Μητσοτάκη με το ΔΝΤ. Το είπε μία, το είπε δύο, το είπε τρεις, όλο αυτό επαναλάμβανε στην επιθετική ομιλία του. Και τι έκανε ο Κούλης; Βγήκε στην πρωτολογία του, κι αντί να περιλάβει τον Τσίπρα χτυπώντας τον εκεί που πονάει (σε ζητήματα κοινωνικής ευαισθησίας), εμφανίστηκε ως ένας άχρωμος τεχνοκράτης, που κριτικάρει την κυβέρνηση για αναποτελεσματικότητα και ανικανότητα (ότι δεν εφαρμόζει σωστά και γρήγορα το Μνημόνιο, δηλαδή), ενώ δεν παρέλειψε να αναφερθεί στις γνωστές νεοφιλελεύθερες ιδεοληψίες του, μιλώντας ακόμα και υπέρ της ιδιωτικής ασφάλισης! Μιλάνε, μωρέ Κούλη, για σκοινί στο σπίτι του κρεμασμένου; Ακόμα και η πρόταση που έκανε (για την οποία καμάρωνε στη δευτερολογία του, υποστηρίζοντας -μόνον αυτός- ότι αιφνιδίασε τον Τσίπρα), είχε νεοφιλελεύθερο άρωμα, αφού πρότεινε μείωση μισθών και απολύσεις στο δημόσιο, για να βρεθούν ισοδύναμα για το Ασφαλιστικό! Και τι να πει κανείς για την κλάψα ότι ο Τσίπρας του επιτίθεται προσωπικά και τορπιλίζει τη συναίνεση; Αντί να του αντιγυρίσει τις κατηγορίες με διπλάσια ένταση (τώρα που ο Τσίπρας βάλλεται από μεγάλα κοινωνικά κομμάτια), ο Κούλης παραπονιόταν ότι ο Αλέξης του ασκεί… μπούλινγκ. Πραγματικός Κούλης! Ακόμα και στο επίπεδο της σημειολογίας, απένειμε στον Τσίπρα τα εύσημα ότι… ενδιαφέρεται για τους ανθρώπους και όχι για τους αριθμούς, λέγοντας τα εξής εκπληκτικά: «Δεν σας αρέσουν οι αριθμοί. Βλέπετε, εσείς ενδιαφέρεστε μόνο για τους ανθρώπους. Ομως, οι αριθμοί λένε την πραγματικότητα και δεν αντέχετε τους αριθμούς, γιατί δεν αντέχετε την αλήθεια»!\nΟι Τσιπραίοι ήταν πανέτοιμοι, εν ολομελεία, στο πρωθυπουργικό γραφείο στη Βουλή. Είχαν έτοιμο σχέδιο δευτερολογίας του Τσίπρα και σχέδιο non paper. Με το που τελείωσε ο Κούλης την πρωτολογία του, ο Τσίπρας έφυγε βολίδα από την αίθουσα. Ο Μιχόπουλος έβαλε τις τελευταίες πινελιές στο non paper, το οποίο έφυγε αμέσως για τους δημοσιογράφους. Πριν καν δευτερολογήσουν ο πρωθυπουργός και ο αρχηγός της αξιωματικής αντιπολίτευσης, το Μαξίμου εξηγούσε με non paper γιατί ο Μητσοτάκης είναι νεοφιλελεύθερος. Οι λογογράφοι συμπλήρωσαν τον έτοιμο σκελετό της δευτερολογίας Τσίπρα με τα τρωτά σημεία της πρωτολογίας Μητσοτάκη. Ετσι, ο Τσίπρας εμφανίστηκε με μια δευτερολογία γραμμένη λέξη προς λέξη (όχι άξονες που θα τους ανέπτυσσε προφορικά), εστιασμένη στο νεοφιλελευθερισμό του Μητσοτάκη, με προσεκτικά επιλεγμένα παραδείγματα από την πρωτομιλία του τελευταίου. Και ο Κούλης, ήταν αναγκασμένος στο μεγαλύτερο μέρος της δικής του δευτερολογίας να απολογείται γι' αυτά που μόλις του είχε προσάψει ο Τσίπρας, χωρίς να μπορεί να περάσει σε μια στοιχειωδώς αξιοπρεπή αντεπίθεση.\nΤο μήνυμα που ήθελαν να περάσουν οι Τσιπραίοι ήταν ότι υπάρχουν και χειρότερα: ο Μητσοτάκης. Ετσι κι αλλιώς, όλη η γραμμή τους πλέον είναι η αποδοχή τους όχι ως ανατροπέων του Μνημόνιου, αλλά ως του μικρότερου κακού. Κι αυτό το μήνυμα το έστειλαν, με τη βοήθεια του Κούλη.\nΟι δεξιοί βουλευτές, βέβαια, χειροκρότησαν τον Κούλη περισσότερες φορές απ' όσες χειροκρότησαν τον Τσίπρα οι συριζαίοι. Αυτός εξελέγη, μ' αυτόν θα πορευτούν, το έχουν πάρει απόφαση. Οι πιο πεπειραμένοι απ' αυτούς ξέρουν ότι στην εξουσία δε θα επανέλθουν με τακτική εφόδου για την κατανίκηση του αντίπαλου, αλλά με τακτική «ώριμου φρούτου». Ο Τσίπρας δε θα νικηθεί από τον Μητσοτάκη (το ίδιο θα ίσχυε για οποιονδήποτε άλλον εκλεγόταν αρχηγός της ΝΔ), αλλά απλά θα χάσει. Οπως ακριβώς έχασαν και οι προηγούμενοι μνημονιακοί πρωθυπουργοί. Θα χάσει γιατί θα τον σιχαθεί ο κόσμος και δε θα τον εμπιστεύεται πια ούτε σαν το μικρότερο κακό. Οταν φτάσει αυτή η ώρα, ακόμα και ο νεοφιλελεύθερος Κούλης θα φαντάζει στα μάτια των μετακινούμενων ψηφοφόρων καλύτερος από τον Τσίπρα. Το έχουμε ξαναδεί το έργο.\nΜπορεί ο Τσίπρας να τσάκισε τον Κούλη στην πρώτη αντιπαράθεσή τους στη Βουλή (ρίχτε μια ματιά στη φωτογραφία, με το ειρωνικό χαμόγελο του Τσίπρα και τον κυρ-Αλέκο σε στάση ντον Κορλεόνε), εκτός Βουλής όμως δεν κέρδισε ούτε πόντο. Περισσότερα έγιναν τα τρακτέρ στα αγροτικά μπλόκα. Και όλοι οι άλλοι ετοιμάζονται για την απεργία της 4ης Φλεβάρη, που αναμένεται να νεκρώσει πραγματικά η χώρα. Η κοινοβουλευτική νίκη ήταν Πύρρεια. Αλλωστε, αυτή η νίκη επιτεύχθηκε στο πλαίσιο μιας κοκορομαχίας μεταξύ εξίσου μνημονιακών πολιτικών αντιπάλων. Δεν ήταν καν νίκη με την ψήφιση του Ασφαλιστικού, το οποίο η κυβέρνηση δεν τολμά ακόμα ούτε να δημοσιοποιήσει (εννοούμε το πραγματικό νομοσχέδιο, όχι το σχέδιο Κατρούγκαλου με τα προπαγανδιστικά «πιασίματα»).\nΕυχαριστώντας τον Μητσοτάκη για την ειλικρίνεια με την οποία εκθέτει το νεοφιλελευθερισμό του, ο Τσίπρας ομολόγησε εμμέσως πως πρώτο μέλημά του είναι να οικοδομήσει ένα νέο δικομματισμό, προκειμένου να περιορίσει τις διαρροές προς τα μικρότερα κόμματα (κυρίως προς το ΠΑΣΟΚ, ψηφοφόροι του οποίου υπήρξαν οι περισσότεροι σημερινοί ψηφοφόροι του ΣΥΡΙΖΑ). Φάνηκε αυτό και στην αγωνία που εξέφρασε από το βήμα της Βουλής η Φώφη. Με έναν λιγότερο καλπονοθευτικό εκλογικό νόμο και περιορίζοντας τις διαρροές προς ΠΑΣΟΚ και Περισσό, οι Τσιπραίοι φιλοδοξούν να μείνουν στο παιχνίδι, παίρνοντας στη χειρότερη περίπτωση τη δεύτερη θέση. Ετσι, θα έχουν την ελπίδα ότι θα εξαγνιστούν και θα επανέλθουν.\nΙσως ο Μητσοτάκης να ήταν τόσο υποτονικός και επειδή θέλει χρόνο για να ελέγξει τη ΝΔ, να διαμορφώσει το δικό του μηχανισμό και να εκμεταλλευτεί, μένοντας στην αντιπολίτευση, τη φθορά του Τσίπρα και του ΣΥΡΙΖΑ. Είναι βέβαιο ότι ο Μητσοτάκης θέλει χρόνο. Δε θα ήθελε κατάρρευση της κυβέρνησης τώρα. Γιατί κατάρρευση της κυβέρνησης θα σήμαινε είτε εκλογές (που θα ξεσηκώσουν τους πάντες, γιατί θα είναι οι τέταρτες -συμπεριλαμβανόμενου του δημοψηφίσματος- μέσα σ' ένα χρόνο) είτε οικουμενική. Κι αν τις εκλογές δεν τις θέλει μια φορά (επειδή δεν είναι ακόμα έτοιμος), την οικουμενική δεν τη θέλει δέκα, γιατί θ' αναγκαστεί να συγκυβερνήσει με αυτόν που θέλει να νικήσει στις επόμενες εκλογές και φοβάται ότι θα πάθει αυτό που έπαθε ο Σαμαράς μεταξύ Νοέμβρη του 2011 και Μάη του 2012.\nΟμως, ο τελευταίος που θα ρωτηθεί για το σχηματισμό μιας οικουμενικής κυβέρνησης θα είναι ο Κούλης. Το κλειδί τυπικά το κρατάει στα χέρια του ο Τσίπρας, ουσιαστικά όμως το κρατούν οι ευρωενωσίτες ιμπεριαλιστές και τα εγχώρια αστικά τζάκια που επηρεάζουν την πολιτική ζωή. Θυμηθείτε ότι ο Γιωργάκης Παπανδρέου τελούσε επί μισή μέρα υπό παραίτηση τον Ιούνη του 2011, προκειμένου να κάνει συγκυβέρνηση με τον Σαμαρά, ο οποίος του έβαλε όρο να παραιτηθεί από την πρωθυπουργία. Τελικά, αυτή η λύση δεν «περπάτησε» τότε. Επιβλήθηκε, όμως, ένα πεντάμηνο αργότερα, όταν Μέρκελ και Σαρκοζί φώναξαν τον Γιωργάκη στις Κάννες και κυριολεκτικά «μεταξύ τυρού και αχλαδίου» του επέβαλαν να παραιτηθεί, στη δε Αθήνα τα μεγάλα τζάκια υποχρέωσαν τον Σαμαρά να μπει στη συγκυβέρνηση Παπαδήμου.\nΕν κατακλείδι, οι κοκορομαχίες στην αρένα «Μemorandum III» θα συνεχιστούν, όμως οι πραγματικές πολιτικές εξελίξεις θα καθοριστούν από άλλους παράγοντες. Αν διδάσκουν κάτι αυτές οι κοκορομαχίες, είναι πως ο ελληνικός λαός πρέπει να συντονιστεί σε άλλο μήκος κύματος απ' αυτό της αστικής πολιτικής. Να προσπαθήσει να βάλει τη δική του σφραγίδα στις εξελίξεις, αδιαφορώντας για τις «διεθνείς υποχρεώσεις της χώρας» και για την «εσωτερική πολιτική σταθερότητα». Ο αγώνας για το Ασφαλιστικό είναι το πρώτο μεγάλο τεστ για τον ελληνικό λαό στην περίοδο του τρίτου Μνημόνιου, που άρχισε πριν από ένα χρόνο με την εκλογική νίκη του ΣΥΡΙΖΑ.\nΑναρτήθηκε από ΣΩΒΑ Άρτας στις 4:04 π.μ.


Ανοίγει ο δρόμος για νέες εκλογές στη Γερμανία – έτοιμη δηλώνει η Merkel – News-Now\nby news-now November 20, 20177:57 pm\nΑνοίγει ο δρόμος για νέες εκλογές στη Γερμανία – έτοιμη δηλώνει η Merkel\nΗ γερμανίδα καγκελάριος απέρριψε τον σχηματισμό κυβέρνησης μειοψηφίας, ξεκαθαρίζοντας ότι προτιμά νέα προσφυγή στις κάλπες, στον απόηχο της κατάρρευσης των διαπραγματεύσεων με τους Φιλελεύθερους και τους Πράσινους. «Η άποψή μου είναι ότι η διενέργεια νέων εκλογών είναι καλύτερη επιλογή», τόνισε η Angela Merkel. Είχε προηγηθεί το κάλεσμα του προέδρου της Γερμανίας, Frank-Walter Steinmeier, με στόχο να γεφυρωθούν οι διαφορές και να αποφευχθεί το αδιέξοδο.\nΟι στιγμές που βιώνει η χώρα είναι ιστορικές καθώς τέτοια πολιτική κρίση δεν έχει προηγούμενο. Τα μεγαλύτερα κόμματα αδυνατούν να συμφωνήσουν στον σχηματισμό κυβέρνησης και ο Steinmeier εξέπεμψε σήμα κινδύνου στο σύντομο διάγγελμά του, μετά τη συνάντηση που είχε με την καγκελάριο.\nΣτην ουσία, η έκκληση του Steinmeier βάζει το… μαχαίρι στο λαιμό τόσο του Martin Schulz όσο και του Christian Lindner, καθώς ο ηγέτης του SPD αρνήθηκε να συγκυβερνήσει με την Merkel και ζήτησε νέες εκλογές, ενώ ο ηγέτης των Φιλελεύθερων αποχώρησε απροσδόκητα από τις συζητήσεις.\nΤο διάγγελμα του προέδρου της Γερμανίας ήταν ένα κάλεσμα προς όλες τις πλευρές για να γεφυρωθούν οι όποιες διαφορές, να αποφευχθεί το αδιέξοδο και να σχηματιστεί ένας μεγάλος κυβερνητικός συνασπισμός. Η σημερινή κατάσταση «δεν έχει προηγούμενο στην ιστορία της ομοσπονδιακής δημοκρατίας της Γερμανίας», τόνισε ο Steinmeier για να προσθέσει: «Όποιος κατέβηκε στις εκλογές διεκδικώντας τις ευθύνες της διακυβέρνησης δεν έχει δικαίωμα να την αποποιείται όταν την κρατά στα χέρια του». Ο Steinmeier θα ξεκινήσει έναν κύκλο επαφών με τα κόμματα σε μια ύστατη προσπάθεια να ξεπεραστεί η κρίση.\nΠρακτικά, οι εξελίξεις φέρνουν τη Γερμανία μπροστά σε δύο επιλογές χωρίς προηγούμενο στη μεταπολεμική εποχή: Είτε η Χριστιανική Ένωση (CDU/CSU) θα σχηματίσει μια κυβέρνηση μειοψηφίας (με ή χωρίς τους Πράσινους) είτε ο πρόεδρος θα προκηρύξει νέες εκλογές εφόσον αποδειχθεί οριστικά αδύνατος ο σχηματισμός κυβέρνησης με πλειοψηφία στη Βουλή.\nΒεβαίως, υπάρχει και το σενάριο της αλλαγής στάσης από τους Σοσιαλδημοκράτες, έτσι ώστε να επανέλθει στο προσκήνιο η εκδοχή του «μεγάλου συνασπισμού» -κάτι τέτοιο, όμως, έχει για την ώρα αποκλειστεί από τον Martin Schulz και τα άλλα κορυφαία στελέχη της ηγεσίας του κόμματος.\nMerkel: Έρχονται δύσκολες ημέρες για τη Γερμανία\n«Είναι μια ημέρα βαθιάς περισυλλογής για το πώς θα προχωρήσει η Γερμανία», δήλωσε μια εμφανώς κουρασμένη Merkel στους δημοσιογράφους τα μεσάνυχτα της Κυριακής προς Δευτέρα, πριν προσθέσει ότι «ως καγκελάριος, θα κάνω τα πάντα για να εγγυηθώ πως αυτή η χώρα θα κυβερνηθεί καλά τις δύσκολες εβδομάδες που θα έλθουν» και θα ξεπεράσει την—για πολλούς, απροσδόκητη—πολιτική κρίση.\nΝωρίτερα, ο επικεφαλής του FDP, Christian Lindner, ανακοίνωνε ότι το κόμμα του αποσύρεται από τις συνομιλίες. Χθες «δεν σημειώθηκε καμία πρόοδος, αντιθέτως είχαμε οπισθοδρομήσεις, διότι αμφισβητήθηκαν συγκεκριμένοι συμβιβασμοί», είπε ο Lindner στους δημοσιογράφους. «Είναι καλύτερα να μην κυβερνήσουμε από το να κυβερνήσουμε με λάθος τρόπο. Αντίο!».\nΓια την αποχώρηση των Φιλελευθέρων η καγκελάριος τόνισε ότι λυπάται που δεν κατέστη δυνατή μια συμφωνία, ενώ ο αρχηγός των Βαυαρών Χριστιανοκοινωνιστών (CSU), Horst Seehofer, δήλωσε: «Το FDP απόψε τα παράτησε, είναι κρίμα. Αυτό την ίδια στιγμή συνεπάγεται μια επιβάρυνση για την Ομοσπονδιακή Δημοκρατία της Γερμανίας». «Σε όλα τα θέματα τα οποία τέθηκαν, είχαμε ήδη (σ.σ. καταλήξει σε) συνεννόηση – όπως και στην γεωργία. Επρόκειτο για αξιοσημείωτο αποτέλεσμα. Και σε πολλά άλλα θέματα βρισκόμασταν κοντά σε αποτέλεσμα.\nΤο τονίζω, ακόμη και στο θέμα της μετανάστευσης. Κι εκεί θα ήταν εφικτή μια συμφωνία. Είναι κρίμα ότι δεν κατέστη δυνατόν να φτάσουμε ως το τέλος σε κάτι που βρισκόταν πολύ κοντά», πρόσθεσε ο Βαυαρός πρωθυπουργός και ευχαρίστησε την Καγκελάριο για τον τρόπο που χειρίστηκε τις διαπραγματεύσεις και την μεγάλη προσφορά της σε αυτές.\nΟ Lindner δήλωσε ότι πέρα από τα μείζονα ζητήματα στα οποία υπήρχαν διαφωνίες, τα κόμματα δεν μπόρεσαν να οικοδομήσουν επαρκή αμοιβαία εμπιστοσύνη, κάτι που θεωρούσε προϋπόθεση ώστε η επόμενη κυβέρνηση να παραμείνει σταθερή καθ’ όλη την τετραετή κοινοβουλευτική περίοδο.\n«Υπάρχει ο κίνδυνος η δουλειά στα μείζονα θέματα για το μέλλον της χώρας μας να καθυστερήσει για μια παρατεταμένη χρονική περίοδο», προειδοποίησε ο πρόεδρος του επιμελητηρίου, Eric Schweitzer, σε ένα μήνυμα ηλεκτρονικού ταχυδρομείου. «Οι γερμανικές εταιρείες πρέπει τώρα να προετοιμαστούν για μια πιθανόν μακρά περίοδο αβεβαιότητας. Αυτό είναι πάντα δύσκολο για την οικονομία».\nΗ 63χρονη Merkel, στην εξουσία από το 2005, είδε την ισχύ της να μειώνεται όταν ψηφοφόροι εξοργισμένοι για την απόφασή της να ανοίξει τα σύνορα της Γερμανίας το 2015 και να επιτρέψει την έλευση ενός εκατομμυρίου και πλέον προσφύγων μέσα σε δύο χρόνια τιμώρησαν τα κυβερνητικά κόμματα, πολλοί επιλέγοντας να ψηφίσουν το ακροδεξιό κόμμα Εναλλακτική για τη Γερμανία (AfD). Η ανησυχία αρκετών είναι ότι εάν προκηρυχθούν νέες εκλογές, η AfD θα καταλάβει ποσοστό ακόμη υψηλότερο από το σχεδόν 13% που απέσπασε τον Σεπτέμβριο.\nΗ αβεβαιότητα στη Γερμανία φέρνει τριγμούς στο ευρώ\nΗ πολιτική αναταραχή στη Γερμανία αντανακλάται στην ισοτιμία του ευρώ, το οποίο βρέθηκε σε χαμηλό δύο μηνών έναντι του γιεν. Συγκεκριμένα η πτώση του κοινού ευρωπαϊκού νομίσματος άγγιξε παροδικά ακόμα και το 0,6%, πριν περιορίσει τις απώλειές του στο 0,42% στα 131,52 γιεν.\nΑλλά και έναντι του δολαρίου το ευρώ υποχωρεί κατά 0,39% και στα 1,1747 δολάρια.\nΦωτογραφία: Markus Schreiber/AP


***** ΞΕΝΟΔΟΧΕΊΑ SHANGRI-LA, ΠΑΡΊΣΙ *****\n10, Avenue D'Iena, Παρίσι, Γαλλία\nΤο κομψό Shangri-La Ξενοδοχείο 5 αστέρων προσφέρει επώνυμα δωμάτια σε ιστορική περιοχή στο Παρίσι. Αυτό το ξενοδοχείο σε αυτοκρατορικό στιλ άνοιξε το 1896 και ανακαινίστηκε πλήρως το 2010.\nΤο κατάλυμα βρίσκεται στην περιοχή 9th arr. - Opéra, 3.8 χλμ μακριά από Palais de Chaillot. Το κατάλυμα είναι σε απόσταση 4 χλμ από το κέντρο της πόλης.\nΚοντά σε παλάτι, πύργο και ιστορικά κτήρια, το ξενοδοχείο προσφέρει συναρπαστική θέα σε ποταμό.\nΤο 7-όροφο Shangri-La Ξενοδοχείο προσφέρει 81 δωμάτια εξοπλισμένα με θέρμανση, ιδιωτική θυρίδα ασφαλείας, τηλεόραση, χώρο τραπεζαρίας και ντουλάπα και κομψά μπάνια επίσης. Μερικά δωμάτια έχουν θέα σε Ποταμός Seine. Τα δωμάτια διαθέτουν ηλεκτρικό βραστήρα, πλυντήριο πιάτων και ψυγείο και μπάνια με σεσουάρ, μπιντέ και προϊόντα περιποίησης.\nΤο πρωϊνό προσφέρεται στην τραπεζαρία κάθε πρωϊ. Οι επισκέπτες θα απολαύσουν πιάτα ασιατικής κουζίνας στο εστιατόριο L'abeille. Στο μεγάλο παραδοσιακό μπαρ οι επισκέπτες θα απολαύσουν ποικιλία από κοκτέιλ, οινοπνευματώδη ποτά και αλκοολούχα ποτά.\nΤο κατάλυμα βρίσκεται δίπλα στο σταθμό αστικού σιδηροδρόμου Champ de Mars - Tour Eiffel παρέχοντας πρόσβαση σε Παρκ ντε Πρενς, που επέχει 3.8 χιλιόμετρα. Είναι μόλις 25 λεπτά με το αυτοκίνητο από το αεροδρόμιο Orly.\nΤο ξενοδοχείο προσφέρει ειδική αίθουσα καπνίσματος, κατάστημα δώρων και αποθήκευση αποσκευών καθώς και υπηρεσίες γραμματείας, παροχές για συμπόσιο και αίθουσα συνεδριάσεων για όλες τις ανάγκες των πελατών.\nΤο κατάλυμα προσφέρει μασάζ προσώπου, πεντικιούρ και τουρκικά λουτρά για χαλάρωση των πελατών. Στον χώρο του ξενοδοχείου έχει γυμναστήριο, γιόγκα και κέντρο φίτνες.\nShangri-La Ξενοδοχείο 5*\nShangri-La Ξενοδοχείο, Γαλλία\nCecilia Hotel Paris Ermitage Hotel Ritz Paris Chambiges Elysees Hotel Paris Chesshotel Ibis Styles Cadet Lafayette Ξενοδοχείο Παρίσι My Home For You Luxury B&b Παρίσι Des Metallos Ξενοδοχείο Παρίσι Derby Eiffel Ξενοδοχείο Παρίσι Jenner Ξενοδοχείο Παρίσι Hotel Snob By Elegancia Παρίσι Kyriad Porte D'ivry Paris Baldi Ξενοδοχείο Παρίσι Hotel Des Beaux Arts Παρίσι Tamaris Ξενοδοχείο Παρίσι Regence Ξενοδοχείο Παρίσι\nΆμστερνταμ Ξενοδοχείο - Ramada Apollo Centre: kράτηση τώρα; Αθήνα Ξενοδοχείο - Palmyra Beach: kράτηση τώρα; Ρώμη Ξενοδοχείο - Cicerone: kράτηση τώρα; Κωνσταντινούπολη Ξενοδοχείο - Seven Hills: kράτηση τώρα; Αθήνα Ξενοδοχείο - Civitel Olympic: kράτηση τώρα; Αθήνα Ξενοδοχείο - ξενοδοχείο ξενοφών: kράτηση τώρα; Αθήνα Ξενοδοχείο - ξενοδοχείο όμηρος: kράτηση τώρα; Αθήνα Ξενοδοχείο - President: kράτηση τώρα; Κωνσταντινούπολη Ξενοδοχείο - Hamidiye: kράτηση τώρα; Ρώμη Ξενοδοχείο - Midas: kράτηση τώρα; Ρώμη Ξενοδοχείο - Acropoli: kράτηση τώρα; Ρώμη Ξενοδοχείο - Clarion Collection Principessa Isabella: kράτηση τώρα; Ντουμπάι Ξενοδοχείο - Burj Al Arab Jumeirah: kράτηση τώρα; Κωνσταντινούπολη Ξενοδοχείο - Taksim Metropark: kράτηση τώρα; Νέα Υόρκη Ξενοδοχείο - Ameritania At Times Square: kράτηση τώρα; Κωνσταντινούπολη Ξενοδοχείο - Apex: kράτηση τώρα; Κωνσταντινούπολη Ξενοδοχείο - Askoc: kράτηση τώρα; Ντουμπάι Ξενοδοχείο - Citymax Bur: kράτηση τώρα; Ρώμη Ξενοδοχείο - Contilia: kράτηση τώρα; Νέα Υόρκη Ξενοδοχείο - Days Broadway: kράτηση τώρα; Νέα Υόρκη Ξενοδοχείο - Paramount: kράτηση τώρα; Βερολίνο Ξενοδοχείο - Novum Aldea Zentrum: kράτηση τώρα; Ντουμπάι Ξενοδοχείο - Best Western Premier Deira: kράτηση τώρα; Άμστερνταμ Ξενοδοχείο - Nes: kράτηση τώρα; Άμστερνταμ Ξενοδοχείο - Europa 92: kράτηση τώρα; Νέα Υόρκη Ξενοδοχείο - U Fifth Avenue: kράτηση τώρα; Μπανγκόκ Ξενοδοχείο - Baan Noppawong: kράτηση τώρα; Μπανγκόκ Ξενοδοχείο - On 8: kράτηση τώρα; Άμστερνταμ Ξενοδοχείο - Rembrandt Square: kράτηση τώρα; Άμστερνταμ Πανδοχείο - Damrak-inn: kράτηση τώρα; Μπανγκόκ Ξενοδοχείο - Casa Nithra: kράτηση τώρα; Μπένιντορμ Ξενοδοχείο - Sol Costablanca: kράτηση τώρα; Βερολίνο Ξενοδοχείο - Mercure Airport Tegel: kράτηση τώρα; Μόσχα Hostel - Amigo Kurskaya: kράτηση τώρα; Μόσχα Ξενοδοχείο - California Na Pokrovke: kράτηση τώρα; Αμβούργο Ξενοδοχείο - Adina Michel: kράτηση τώρα; Μπανγκόκ Hostel - Preme: kράτηση τώρα; Μόσχα Ξενοδοχείο - Serebryany Dvor: kράτηση τώρα; Μπανγκόκ Ξενοδοχείο - Heritage Baan Silom: kράτηση τώρα; Μόσχα Ξενοδοχείο - Hilton Leningradskaya: kράτηση τώρα; Ντουμπάι Πανδοχείο - Premier Silicon Oasis: kράτηση τώρα; Ντουμπάι Ξενοδοχείο - Hyatt Regency Galleria Residence Dubai: kράτηση τώρα;\nHotelsathens.org Moscow-hotels.org Benidormhotels.net Hotel-in-brighton.com Hotelinewyork.com Hotelsinhamburg.net Tophotelsrome.com Hotel-in-berlin.org


1. Έκφραση γνώμης επί της ΜΠΕ αιολικός σταθμός παραγωγής ηλεκτρικής ενέργειας ισχύος 27,6 MW της εταιρείας ASCENT POWER I.K.E. στη θέση «Βουνό» της Τ.Κ. Δομβραίνας της Δ.Ε. Θίσβης του Δήμου Θηβαίων (Σχετ. η υπ’ αριθ. 30/2018 απόφαση της Επ.Π.Ζ.).\n2. Έγκριση Πρωτοκόλλου προσωρινής παραλαβής του έργου με τίτλο : «Βιοκλιματική αναβάθμιση του Δημόσιου ανοικτού χώρου κατά μήκους του ιστορικού ρέματος Χρυσορρόα» και συγκρότηση επιτροπής οριστικής παραλαβής του έργου.\n3. Λήψη απόφασης για τον καθορισμό της ειδικότητας ενός (1) ατόμου στο πλαίσιο του προγραμματισμού προσλήψεων έκτακτου προσωπικού έτους 2018 με κάλυψη της δαπάνης από τους Κεντρικούς Αυτοτελείς Πόρους.\n4. Λήψη απόφασης για τη δημιουργία θέσης στάθμευσης ΑμεΑ για την εξυπηρέτηση του Κοινωνικού Παντοπωλείου του Δήμου Θηβαίων (Σχετ. η υπ’ αριθ. 32/2018 απόφαση Επ.Π.Ζ.).\n5. Λήψη απόφασης για την παραχώρηση δυο θέσεων στάθμευσης έμπροσθεν της εισόδου της Τοπικής Μονάδας Υγείας Θήβας (ΤΟΜΥ) (Σχετ. η υπ’ αριθ. 33/2018 απόφαση Επ.Π.Ζ.).\n6. Λήψη απόφασης για την παραχώρηση μιας θέσης στάθμευσης ΑμεΑ στις Εργατικές Κατοικίες Θήβα ΙΙΙ στο Τάχι (Σχετ. η υπ’ αριθ. 34/2018 απόφαση Επ.Π.Ζ.).\n7. Λήψη απόφασης για την ανάθεση του καλλιτεχνικού έργου προτομής Πουλιόπουλου, τον ορισμός μέλους της Επιτροπής κρίσης καλλιτεχνικής αρτιότητας για το συγκεκριμένο έργο και τον καθορισμό του χώρου τοποθέτησης αυτού.\n8. Έγκριση Πρωτοκόλλου Προσωρινής και Οριστικής παραλαβής του έργου με τίτλο : «Βελτίωση ηλεκτρολογικών – οικοδομικών και περιβάλλοντος χώρου «ΣΟΝΙΑ».\n9. Έγκριση 1ου Ανακεφαλαιωτικού Πίνακα Εργασιών του έργου : «Βελτίωση Τάπητα Στίβου Δημοτικού Σταδίου Θήβας (Α' φάση)».\n10. Καθορισμός αριθμού μαθητευόμενων Επαγγελματικής Εκπαίδευσης και Κατάρτισης (Μεταλυκειακό Έτος – Τάξη Μαθητείας ΕΠΑ.Λ., Μαθητεία ΕΠΑ.Σ., Μαθητεία Ι.Ε.Κ.) για απασχόληση στο Δήμο Θηβαίων κατά το σχολικό έτος 2018-19.\n11. Έγκριση πρωτοκόλλου οριστικής παραλαβής των εργασιών παρακολούθησης του σεμιναρίου «Ασφάλισης μετακλητών υπαλλήλων και αιρετών οργάνων ΟΤΑ από 1/1/2017», από την υπάλληλο του Δήμου κ. Παππά Βασιλική, αξίας 90,00€.\n12. Έγκριση πρωτοκόλλου οριστικής παραλαβής της εργασίας σύνταξης συμβολαίου αγοράς ακινήτων ιδιοκτησίας Μ.Βυλλιώτη, συνολικής αξίας 381,09€.\n13. Έγκριση πρωτοκόλλου οριστικής παραλαβής εργασιών που αφορούν τη συντήρηση και επισκευή ηλεκτρονικών υπολογιστών και λοιπών μηχανημάτων του Δήμου, συνολικής αξίας 8.253,44€, από τον ανάδοχο Βλάχο Β.Παναγιώτη.\n14. Έγκριση πρωτοκόλλου οριστικής παραλαβής εργασίες επισκευής δυο φωτοτυπικών μηχανημάτων, συνολικής αξίας 843,20€, από τον ανάδοχο LSYSTEMS & ΣΙΑ Ε.Ε.\n15. Έγκριση πρωτοκόλλου οριστικής παραλαβής εργασίες επισκευής δυο φωτοτυπικών μηχανημάτων, συνολικής αξίας 243,00€, από τον ανάδοχο LSYSTEMS & ΣΙΑ Ε.Ε.\n16. Αποδοχή πίστωσης ποσού 97.000,00€ από το ΥΠ.ΕΣ. που αφορά κάλυψη δράσεων πυροπροστασίας έτους 2018 (χρηματ. Εντολή 10506/2018).\n17. Eνημέρωση από τον Περιφερειακό Φορέα Διαχείρισης Στερεών Αποβλήτων Στ. Ελλάδας Ανώνυμη Εταιρεία των ΟΤΑ «Φο.Δ.Σ.Α. Στερεάς Ελλάδας Α.Ε.», για τη λειτουργία αυτού και την πορεία κατασκευής της Μονάδας Επεξεργασίας Απορριμμάτων (ΜΕΑ) Θήβας.\nΑναρτήθηκε από Το καθημερινό βήμα της πόλης μας! στις 6/21/2018 07:39:00 μ.μ.


Ο Καμμένος κολακεύει τον Τσίπρα πριν πάει στο Μαξίμου - Free Sunday\nΟ Καμμένος κολακεύει τον Τσίπρα πριν πάει στο Μαξίμου\nΣυνάντηση προκειμένου να γεφυρώσουν το νέο χάσμα που προκλήθηκε στις σχέσεις των κομμάτων τους μετά από τοις δηλώσεις Καμμένου στην Ουάσιγκτον και τη συνεδρίαση της Κ.Ε. του ΣΥΡΙΖΑ, θα έχουν σήμερα ο πρωθυπουργός Αλέξης Τσίπρας και ο υπουργός Άμυνας. Πάνος Καμμένος.\nΤόσο ο κ.Τσίπρας με την ομιία του στη συνεδρίαση, όσο και ο κ.Καμμένος με τη βραδινή του ανάρτηση στο twitter, στην οποία κολάκευε τον πρωθυπουργό και διέψευδε αυτά που είχε πει στην Ουάσιγκτον, προσπάθησαν να διασκεδάσουν τα σενάρια ρήξης. Μάλιστα ο Υπουργός Άμυνας διέψευσε ότι υπάρχει σενάριο για το ψηφοδέλτιο επικρατείας του ΣΥΡΙΖΑ.\n«Σήμερα πέραν των φανταστικών διαλόγων από συνομιλία που δεν έγινε από τις ΗΠΑ, τις Βάσεις που ήδη υπήρχαν, ξεπερνώντας τα όρια του κατευθυνόμενου δημοσιογραφικού αυνανισμού με εμφανίζουν στο επικράτειας του ΣΥΡΙΖΑ. Ξύδι και οι ΑΝΕΛ θα μπούμε ισχυρότεροι και ο Αλέξης θα νικήσει.»\nΕρωτηθείς για το σχέδιο Β' ο υπουργός Αμυνας τόνισε ότι ο πρωθυπουργός γνωρίζει το εναλλακτικό σχέδιο του συγκυβερνώντος κόμματος αλλά δεν το έχει εγκρίνει ως εναλλακτική εθνική πολιτική.\n«Σε αυτό το ταξίδι πιστοποιήθηκε ότι η Ελλάδα αναβαθμίζεται σε σχέση με τις ΗΠΑ και τις γύρω χώρες. Η ανακοίνωση του Νετανιάχου ότι στην τριμερή Ελλάδα Κύπρος Ισραήλ, προστίθενται και οι ΗΠΑ δίνουν πολύ μεγάλη αξία στον ρόλο που θα παίξει η χώρα», εξήγησε ο κ. Καμμένος και συνέχισε:


Ορθοδοξία - Θαύματα, ζωντανές Αποδείξεις της Ύπαρξης του Θεού\nΤο Μοναδικό αυτό Θαύμα, το Οποίο παρατηρείται από τον πρώτο μετά Χριστόν αιώνα (η πρώτη ιστορικά καταγεγραμμένη μαρτυρία μάλιστα για το Θαύμα αυτό ανήκει στον Απόστολο Πέτρο), δεν ήταν φυσικά δυνατό να παραμείνει ανέγγιχτο από τους Ορκισμένους Εχθρούς του Χριστού, οι οποίοι πολεμούν καθημερινά και με κάθε θεμιτό ή αθέμιτο μέσο την Ορθοδοξία και τις Παραδόσεις αυτού του τόπου.\nΌπως θα δείτε και θα ακούσετε και στο βίντεο, το Άγιο Φως εισέρχεται Θαυματουργικά στον Πανίερο Ναό της Αναστάσεως, ανάβοντας πολλές φορές κεριά πιστών, πριν ο Πατριάρχης βγει από το Ιερό Κουβούκλιο του Παναγίου Τάφου με τα κεριά αναμμένα στα χέρια του και φυσικά προτού προλάβει να το μεταδώσει εκείνος στους πιστούς!\nΌσο ο Πατριάρχης προσεύχεται ακόμα μέσα στο Ιερό Κουβούκλιο του Παναγίου Τάφου, έξω και στον υπόλοιπο Ιερό Ναό, εκεί που είναι συγκεντρωμένο το πλήθος των πιστών, το Άγιο Φως γίνεται συχνά αρχικά αντιληπτό με στιγμιαίες Λάμψεις που ακτινοβολούν στο πάνω μέρος του Ναού. Στη συνέχεια οι Λάμψεις αυτές πολλαπλασιάζονται και το Άγιο Φως αρχίζει να «αναπαύεται» και να φωτίζει τα κεριά και τις καρδιές αρκετών πιστών.\nΈνας Σέρβος σπουδαστής, ονόματι Πέτρος Ρέστοβιτς από το Βελιγράδι, άθεος και αβάπτιστος μέχρι τα 19 του χρόνια, βρήκε την πίστη και ζήτησε να βαπτιστεί στο Μοναστήρι του Χιλανδαρίου. Καθώς γινόταν το Μυστήριο του Βαπτίσματος, κάποιος φίλος του τράβηξε μια φωτογραφία. Την ώρα που φωτογράφιζε, επέτρεψε ο Θεός να φανεί κάτι από την αόρατη Χάρη του Μυστηρίου του Βαπτίσματος. Αυτό φάνηκε όταν εκτυπώθηκαν οι φωτογραφίες. Όλοι παρατήρησαν με κατάπληξη και ιερό δέος ότι στο κεφάλι του νεοφώτιστου καθόταν ένα λευκό περιστέρι!!! Η συγκίνηση του ίδιου μόλις είδε τη φωτογραφία ήταν απερίγραπτη. Το γεγονός αυτό συνέβη το 1980 στην Ιερά Μονή Χιλανδαρίου, του Αγίου Όρους. Πηγή: http://users.otenet.gr/~styliant/HolySpirit.htm\n15) Εμφάνιση της Παναγίας σε Ανθυπασπιστή στο Μέτωπο του Ελληνοϊταλικού πολέμου το 1940 (στο βίντεο μιλάει ο ίδιος)\n20) Το Θαύμα στον πόλεμο του 1940 και τα κεραμίδια\n26) Το δαιμονισμένο παιδάκι\nΟ Σπυρίδων Ρασσιάς, παιδάκι 11 ετών ενοχλήθηκε από τους δαίμονες. Οι γονείς του τον έφεραν στον Άγιο Γεράσιμο στην Κεφαλονιά. Το παιδάκι αυτό μιλούσε ξένες γλώσσες, έβριζε τον Άγιο με λόγια που δεν μπορούσε να γνωρίζει ένα μικρό παιδί. Τον έβριζε, τον έφτυνε και πολλά άλλα.\n28) Μόνο αυτός έβλεπε τον καλόγερο\nΚατελειός Κεφαλονιάς. Ένας νέος από το Μεσολόγγι 22 ετών, ήταν πολύ άρρωστος και χειροτέρευε η υγεία του παρότι πήγαινε σε πολλούς γιατρούς. Ο πατέρας του δεν ήταν πιστός και μάλωνε με την μητέρα του, που ήθελε να φέρει τον νέο στον Άγιο Γεράσιμο στην Κεφαλονιά. Ο ίδιος ήθελε να κλείσει το παιδί σε ψυχιατρείο. Αυτή επέμενε και τον έφεραν στο Μοναστήρι.\n30) Πώς ξεχώριζε ο Άγιος Γέροντας Παΐσιος τους δαιμονισμένους\nΕΧΩ ΔΕΙ ΕΞΟΡΚΙΣΜΟ ΚΑΙ ΗΤΑΝ ΤΡΟΜΕΡΗ ΕΜΠΕΙΡΙΑ. ΣΤΟ ΛΟΥΤΡΑΚΙ ΟΠΟΥ ΖΩ, ΣΤΗΝ ΙΕΡΑ ΜΟΝΗ ΤΟΥ ΟΣΙΟΥ ΠΑΤΑΠΙΟΥ ΠΡΙΝ ΠΟΛΛΑ ΧΡΟΝΙΑ, ΕΙΧΑ ΔΕΙ ΓΥΝΑΙΚΑ ΝΑ ΠΑΙΡΝΕΙ ΜΟΡΦΗ ΓΟΥΡΟΥΝΙΟΥ ΚΑΙ ΝΑ "ΒΓΑΖΕΙ ΤΑ ΑΠΛΥΤΑ ΣΤΗ ΦΟΡΑ" ΟΡΙΣΜΕΝΩΝ ΠΑΡΕΥΡΙΣΚΟΜΕΝΩΝ.\n32) Ο καλόγερος έδιωχνε τα αεροπλάνα\nΤο 1943 ξέσπασε στην Κεφαλονιά Ιταλογερμανικός πόλεμος. Τα γερμανικά αεροπλάνα, βομβάρδιζαν ιταλικούς στόχους. Στο Μοναστήρι του Αγίου Γερασίμου κοντά, οι Ιταλοί είχαν τις αποθήκες τροφίμων και πολεμοφοδίων. Έτσι τα γερμανικά αεροπλάνα πετούσαν πάνω από το Μοναστήρι για να καταστρέψουν τις αποθήκες και το Μοναστήρι μαζί.\n37) Το κλάμα των μωρών\nΠισκοκέφαλο, Νομού Λασιθίου. Η μητέρα μου κατάγεται από τη Σητεία Κρήτης. Έξω από το χωριό μας, στο Πισκοκέφαλο (το χωριό του Βιτσέντζου Κορνάρου), υπάρχει μια Εκκλησία και δίπλα ένα νεκροταφείο. Η περιοχή λέγεται Σκλαβεδιάκο.\nΠηγή: www.esoterica.gr forum : Παράξενες Ιστορίες\nΠηγή: www.esoterica.gr forum : Αόρατο, ανεξήγητο και παρεμβλητικό\nΠηγή: (Ψυχικαί έρευναι, Τεύχος 1, Τόμος 12ος, Ιανουάριος 1936, σελ.11)\nΠηγή: Νικόλαος Πολίτης, Παραδόσεις, Παράδοση Νο 213, Εκδόσεις ΕΡΓΑΝΗ\nΠηγή: www.esoterica.gr forum : ΑΓΙΟΣ ΤΑΞΙΑΡΧΗΣ!!!